
Nolakoak dira kode-alternantzia erabiltzen ez duten edo gutxitan erabiltzen duten euskaldunak?

¿Cómo son los/las vascohablantes que no utilizan o rara vez utilizan la alternancia de código?

À quoi ressemblent les locuteurs basques qui ne pratiquent pas, ou pratiquent rarement, l'alternance codique ?

What Are Basque Speakers Who Do Not Use, or Rarely Use, Code-Switching Like?

Lan hau Euskaltzaindiko Mintzola egitasmoari esker burutu da, eta, eskerrak eman nahi dizkiet horiei eta baita ikerketa honetako parte-hartzaileei ere.

Euskaldun gehienek ez bezala, euskaldun batzuek ez dute aitortzen euskara-erdara kodealternantzia erabiltzen dutenik. Lan honetan, kode-alternantziaren erabilera eza edo urria aitortzen duten euskaldunen mintzoa arakatu da. Emaitzek erakusten dute hiztun horiek euskararekiko harreman estu-estuan bizi direla, kode-alternantzia erabili erabiltzen dutela, baina, era berean, behar komunikatibo orori erantzuteko euskara-gaitasuna badutela eta gaitasun hori praktikan jartzen dutela.

Gako-hitzak: kode-alternantzia, elebitasuna, euskara, lagunarteko hizkera, hiztun-profila.

A diferencia de lo que hace la mayoría de los/las vascohablantes, algunos/nas vascos/cas no reconocen que utilicen la alternancia de código. En este trabajo se ha rastreado a los/las vascohablantes que reconocen la nula o escasa utilización de la alternancia de código. Los resultados muestran que estos hablantes viven en una relación muy estrecha con el euskera, que sí utilizan la alternancia de código, pero que también tienen una competencia lingüística suficiente para responder a cualquier necesidad comunicativa y que la ponen en práctica.

Palabras clave: alternancia de código, bilingüismo, euskera, lenguaje coloquial, perfil lingüístico.

Contrairement à la majorité des Basques, certains d’entre eux ne reconnaissent pas recourir à l’alternance de code. Ce travail a permis de recenser les Basques qui reconnaissent ne pas utiliser, ou très peu, l’alternance de code. Les résultats montrent que ces locuteurs entretiennent une relation très étroite avec l’euskera, qu’ils recourent à l’alternance de code, mais qu’ils possèdent également une maîtrise de l’euskera suffisante pour répondre à tous leurs besoins de communication et qu’ils mettent cette compétence en pratique.

Mots-clés : alternance codique, bilinguisme, basque, langue familière, profil linguistique.

Unlike the majority of Basques, some Basques do not acknowledge that they use code-switching. This study has identified those Basques who acknowledge that they make little or no use of code-switching. The results show that these speakers have a very close relationship with the Basque language, that they do use code-switching, but that they also possess sufficient proficiency in Basque to meet any communicative need and that they put this proficiency into practice.

Keywords: code-switching, bilingualism, Basque, colloquial language, linguistic profile.

1 Sarrera

Kode-alternantzia (hemendik aurrera, KA) hiztun batek diskurtso berean bi hizkuntza edo gehiago konbinatzearen komunikazio-ekintzari deitzen zaio, eta hiztun elebidun edo eleaniztun askok egiten dute (Uria eta beste 2017), idatziz nahiz ahoz (Ibarra Murillo 2020; Zulaika 2019). KAren erabilera, ordea, hizkuntzaren degenerazioaren adierazle moduan (Bullock eta Toribio 2009), hizkuntza(k) ondo ez menderatzearen ondorio moduan (Iriondo 2017) edo ekoizpen desegoki eta desabantailatsu moduan (Loyer 2021) ikusi izan da, eta KAri buruzko lehen lan ezagunak xx. mendeko 60ko hamarkadaren amaieran eta 70ekoaren hasieran egin ziren (Lantto 2023: 49); geroztik, lan ugari dira fenomeno honi heldu diotenak hainbat ikuspegitatik (Lantto 2023).

Pixkanaka, KAren erabileraren inguruan dagoen diskurtso orokorra aldatuz joan da (Aldekoa Díez 2020; D. Jiménez eta A. Jiménez 2015; Lerman eta beste 2019; Loyer 2021; Mad’arová 2020), nahiz eta oraindik hiztun askok KA hizkuntza kutsatzen duen praktika gisa, analfabetismoaren adierazle gisa, ikasketa faltaren isla gisa edota hizkuntza-gaitasun/ konpetentzia eskasaren ondorio gisa har dezaketen (Lantto 2015; Ortega eta beste 2016).

Orain arte egin diren lanei esker, KAren patroiak identifikatu dira, eta horien eraketan eta banaketan eragina duten hainbat faktore linguistiko eta ez-linguistiko ere bai (Lantto 2023).

Euskal Herrian ere KA aztergai da. Euskaldunen KAren inguruko ikerketek fenomeno horren hainbat ezaugarri aztertu dituzte, besteak beste, KA zein helburu edo funtziorekin erabiltzen den (Ibarra Murillo 2011; Muñoa Barredo 2002), zer motatakoa den eta zer ezaugarri gramatikal dituen (Munarriz-Ibarrola eta Ezeizabarrena 2012; Parafita Couto eta beste 2015b) eta zer onarpen maila duen fenomenoak (Lantto 2018). Orain arteko lanek erakutsi dute, besteak beste, euskaldunen KAren erabilera ingurune erdaldunagoetan zein euskaldunagoetan gertatzen dela (Barrios eta beste 2008; Etxabe 2005), ez bakarrik euskara-gaitasun urria duten hiztunen artean (Barrios eta beste 2008; Ibarra Murillo 2011, 2020; Lantto 2015, 2016), edozein euskara-hizkeradunek ekoizten duela (Pérez González 2024)1, egoera komunikatibo informalagoetan formalagoetan baino gehiago gertatzen bada ere (Aiestaran Iparragirre 2023; Pérez González 2022) formalagoetan ere agertzen dela (Aldekoa Díez 2020; Portal Molinera 2022; Rodrigo 2020; Torralba 2023), euskara frantsesarekin/gaztelaniarekin konbinatzeaz gain, ingelesarekin ere konbinatzen dela (Fernandez 2019; Kintana Morcillo 2025; Rodrigo 2020) eta ez dela soilik gazteekin lotuta dagoen fenomenoa (Goirigolzarri Garaizar eta beste 2018; Igartzabal 2014), nahiz eta gazteek euskara eta erdarak hitz-txanda berean konbinatzeko joera oso nabarmena duten (Altuna Ramírez 2023; Kintana Morcillo 2025). Gazteen artean KA gazte-hizkera propiotzat hartzen da, eta, zentzu horretan, KAk gazteen identitatea markatzeko ere balio dezake (Altuna Ramírez 2023; Elordui 2016; Ibarra Murillo 2011; Lantto 2018).

Lan honetan, lagunartean (nagusiki) euskaraz egin bitartean, euskaldunek KA erabiltzeko duten maiztasunari erreparatu zaio, KAren erabilera aitortuan eragina izan dezaketen hurrengo aldagai psikosoziolinguistiko aitortuetan arreta jarriz: adinean, generoan, ingurune soziolinguistikoan, etxeko hizkuntzan, lagunarteko euskara-erabileraren maiztasunean, lagunarterako euskara-gaitasunean eta euskara-atxikimenduan. Bestetik, lagunartean batez bestekotik beherako KAren erabilera aitortzen duten euskaldunek lagunartean nola hitz egiten duten jaso da, zehazki KA espero daitekeen uneetan nolako ekoizpena duten aztertu da. Amaitzeko, aurreko euskal hiztun berberek KAren erabilerari buruz dituzten iritziak arakatu dira.

2 Kode-alternantzia

KAren erabileran hainbat faktorek eragiten dute aldi berean: faktore linguistikoek/tipologikoek, faktore psikolinguistikoek, faktore soziolinguistikoek edo sozialek, ideologikoek eta abarrek (Lantto 2023). Adibidez, hizkuntzaren estatus sozialak edota ideologia puristaren edo identitatearen pisuak zuzenean eragiten dute KAren erabilera-maiztasunean, erabiltzen den KA motan eta hiztunen helburu komunikatiboetan (Bullock eta Toribio 2009; Lantto 2015, 2023). Euskaldunen artean, esaterako, ohikoagoa da (nagusiki) euskaraz egin bitartean, euskara eta erdara konbinatzea, (nagusiki) erdaraz egin bitartean, erdara eta euskara konbinatzea baino (Alonso Amezua eta beste 2025; Cid 2014; Igartzabal 2014; Pérez González 2022)2. Lan honetan, euskaldunen KAri buruz hitz egiten denean, ohikoagoa den ekoizpen modu horri egiten zaio erreferentzia, hau da, (nagusiki) euskaraz egin bitartean, diskurtso berean erdara ere sartzeari.

Kontuan hartzeko beste aldagai bat generoa izan liteke; Hanna Lanttoren (2023) berrikuspenaren arabera, generoak KAn duen eragina ez da zuzena edo unibertsala. Emaitzek erakusten dutenez, joerak oso lotuta daude ukipen-egoera bakoitzaren berezitasun soziokulturalekin. Lanttok berak gogorarazten du euskal testuinguruan «autentikotasuna» maiztasun handiz maskulinitateari, euskaldun zaharrei eta herri-hizkerari lotu izan zaiela (Lantto 2015).

Bestalde, KArako joera handiagoa eta txikiagoa duten hizkuntzakategoriak identifikatu dira (Lantto 2023), errealitate psikosoziolinguistikoaren arabera zerbait alda daitezkeenak; adibidez, izenek eta izensintagmek KArako joera handiena erakusten dute eta izenordainek txikiena. Euskaldunen kasuan hierarkia hau aipatzen du Lanttok (2023): Diskurtsomarkatzaileak > Esamolde finkoak > Izen soilak (izen biluziak) > Izensintagmak > Adberbioak > Konjuntzioak > Adjektiboak > Aditzak > Kasu-markatzaileak / Preposizioak.

KAren ekoizpen motak banatzeko, Poplacken (1980) taxonomiak tradizio handia du:

— Esaldi arteko KA (intersentential)

— Esaldi barneko KA (intrasentential)

— Etiketa bidezko KA (tag-switching)

Esaldi arteko KAn hizkuntza batean sortutako diskurtsoan beste hizkuntza bateko esaldiak txertatzen dira, Ibarra Murilloren (2011: 284) euskaragaztelania elebidunen (a) adibidean ikusten denez. Esaldi barneko KAn perpaus beraren barnean gertatzen da aldaketa, (b) adibidean ikusten den bezala (Ibarra Murillo 2011: 283). Azkenik, etiketa bidezko KAn bereziki interjekzio moduan erabiltzen diren hitzak edo esaldiak txertatzen dira, hala nola formulak, harridura adierazteko edo makulu gisa, esaterako (c) (Ibarra Murillo 2011: 287):

a. Zeren... ni lehen iristen nintzen Mateko azterketara eta ikasiz ere, bua!, no entiendo nada!

b. Nengoen alau del ambulatorio yoateko.

c. Eta gainera, eske puff, guztia da impresionante.

Aipatu diren hiru KA motez gain, autore batzuek laugarren bat ere aipatu izan dute (D. Jiménez eta A. Jiménez 2015): hitz barrukoa, hitzaren barruan gertatzen dena.

2.1 KAren erabilera-funtzioak

KAren erabilera hizkuntza-gabeziaren bati aurre egiteko estrategia edo solaskideari ulermenean laguntzeko baliabidea izan daiteke. Baina hiztunentzako beste funtzio asko ere bete ditzake fenomenoak. Ikuspegi pragmatikoago batetik, KA erabiltzearen funtzioak askotarikoak dira elebidunen artean, batzuk aipatzearren (Bereziartua Arruabarrena eta beste 2023; Bullock eta Toribio 2009; Campos Uralde 2017; Gardner-Chloros 2009; Loyer 2021; Mad’arová 2020): hitzorduak markatzeko, enfasirako, hizkuntza gutxituari eusteko, konnotazio jakin bat gehitzeko, hizketaren rolak nabarmentzeko, errepikatzeko, esaldiren bat itzultzeko/zuzentzeko, rol aldaketaren bat edo gai aldaketaren bat markatzeko, parentesi bat gehitzeko, identitatea markatzeko, beste batek esandakoak ekartzeko, arrazoi estilistikoak erabiltzeko (adibidez, musika konpositore gisa, kanten egiturari laguntzeko/entzulearen arreta bereganatzeko), jolaserako, hizkuntza-hautua negoziatzeko, eta abarrerako.

Euskaldunen KAri buruzko ikerketetan arreta handia jarri da KAren funtzioetan (Ibarra Murillo 2020; Lantto 2012; Ortega eta beste 2016), nahiz eta hurbilketa psikolinguistikoko lanak eta linguistiko teorikokoak ere egin diren. Euskaldunen KAren erabilerarako dauden arrazoiak/funtzioak asko dira (Altuna Ramírez 2023; Barrios eta beste 2008; Etxabe 2005; Ibarra Murillo 2020; Igartzabal 2014; Lantto 2015; Muñoa Barredo 2002; Torralba 2023; Zulaika 2019) eta horiek hiztunaren profilaren arabera edo egoera komunikatiboaren arabera alda daitezke (Aiestaran Iparragirre 2023; Pérez González 2024). Askotan aipatzen den arrazoia edo funtzioa da hizkerari kutsu informala ematea. Izan ere, askok gaztelania hizkera informalagoarekin eta euskara hizkera formalagoarekin lotzen dute, eta euren euskara informal bihurtzeko aukeretako bat KA erabiltzea, edo, euren hizkeran erdara sartzea da. Larrabetzuko 14-17 urte bitarteko gazteen hizkera, adibidez, euskalkia, batua eta gaztelania konbinatuz eraikitzen da, eta, KAren erabilera egunerokotasunean oso erabilgarri zaie, nahiz eta itsusia eta arrotza egiten zaien. Era berean, aldaera estandarra artifiziala, antinaturala eta itsusia egiten zaie; herriko euskalkia eta batez ere herriko nagusien hizkera, berriz, naturala eta polita iruditzen zaie (Rioboo Azkue 2025). BAM inguruko gazteen artean ere, frantsesaren eragina nabarmena dela ondorioztatu du Kintanak (2025), eta, aldiz, euskara batuarena, mugatua.

Hauek dira ikerketetan euskaldunen KAren erabilerari jaso zaizkion beste zenbait funtzio: zenbait egoeraren gaineko azalpenak emateko, aurrez bizitako egoerak gogora ekartzeko (batak edo besteak esandako hitzak gogoratzeko), adierazi nahi denari konnotazio berezia emateko, esandakoari adierazkortasuna emateko, indartzeko, kutsu negatiboa emateko edota denbora irabazteko, erdaraz errotutako esapideak erabiltzeko, zerbaiten izen berezia mantentzeko, emozio esapideak txertatzeko, konplizitateagatik, umorerako zein irainetarako, probatzeko solaskidearekin zein hizkuntza erabili, gaia hizkuntza batekin edo beste batekin lotzeko, eta abarrerako. Gainera, Amorrortuk eta bestek (2020), Lanttok (2015, 2016) eta Ortegak eta bestek (2016) erakutsi zutenez, euskararen erabilera oso hedatua ez dagoen ingurune soziolinguistikoetan edo euskara erabiltzeko babesa behar duten hiztunentzat KA erabiltzea estrategia mesedegarria edo lagungarria izan daiteke euskara erabiltzeko edo mantentzeko. Pardina Arenazaren (2022) laginean ere horixe ikusten da Lizarrako gazteen artean.

Behatutako datuen arabera, Lanttok euskara etxean ikasi zuten Bilbo inguruko euskaldunei euskal hiztun berriei baino KA ekoizpen konplexuagoak behatu zizkien, eta, KA erabilera handiagoa ere bai (Lantto 2015). Izan ere, euskara etxean jaso dutenek KA modu natural eta arinagoan erabiltzeko gaitasuna dute, KA ekoizpen konplexuagoak ere egiten dituzte (esaldi barrukoak) eta KA baliabide komunikatibo gisa erabili ohi dute, arreta bereganatzeko, tonua aldatzeko edo solaskidera egokitzeko. Bestalde, euskal hiztun berriei purismoaren ideologiak gehiago eragiten die eta KA modu kontzienteagoan saihesten ahalegintzen dira3. Ordea, Pérez Gonzálezen lanean (2022), ordea, sortzez euskaldun elebakarrak direnek euskal hiztun berriek eta aldibereko elebidunek baino KAren erabilera baxuagoa aitortu zuten, KAren erabileraren konnotazio negatiboarekin edo euskararekiko atxikimenduarekin lotuta egon daitekeena (edo gaztelaniaren gaitasunarekin). Edonola ere, Lanttok (2022) azpimarratzen du hiztun berrien hiztun profila eta hizkuntza-praktikak askotarikoak direla euren artean ere.

2.2 Kode-alternantziarekiko jarrera eta onargarritasuna

KAren erabilerari begira kontuan hartu beharreko beste aldagai bat jarrera da. Jarrera portaeran eragiten duen faktoreetako bat den arren (Parafita Couto eta beste 2015a), ez dirudi jarrerak nahikoa direnik portaerak ulertzeko edo aurresateko (Bullock eta Toribio 2009; Chrissunday 2016). Euskaldunen KAren erabilerarekiko jarreraren eta KAren erabilera-maiztasunaren arteko harremanari dagokionez, egoera konplexua da; jarrera zenbat eta aldekoagoa aitortu, KAren erabilera aitortua ez da beti orduan eta altuagoa (Pérez González 2022).

Bestalde, KArekiko jarreren eta jokaeren arteko loturak estuagoak izan daitezke KArekiko onargarritasunaren eta jokaeren artekoak baino (Parafita Couto eta beste 2015a). Parafita Coutok eta bestek (2015a) erakutsi zuten ingelesa-galesa elebidunen artean juzguek ez zutela loturarik ekoizpenarekin (jarrerek, aldiz, bai). Aitzitik, euskara-gaztelaniadunekin egindako beste lan batean (Parafita Couto eta beste 2015b), onargarritasun-juzguek eta benetako ekoizpenak bat egin zuten, antzeko ariketak erabilita. Brdarević-Čeljo eta besteren (2021) lanean ere ikusi zen erlazio horien konplexutasuna: jarrerak nahiko positiboak izan arren, inkestatuek adierazi zuten KA neurriz erabiltzen zutela.

Pérez Gonzálezen (2024) datu-basearekin lan honetarako egin diren khi karratu analisi gehigarrien arabera, hizkuntza-gaitasun motak kodealternantziaren inguruko jarrera ere baldintzatzen du: euskararen aldeko gaitasuna duten hiztunek kalean/jai giroan KA gutxiago erabiltzen dutela adierazten dute, eta gaztelaniaren aldeko gaitasuna edo gaitasun orekatua duten hiztunek, aldiz, kalean / jai giroan KAren erabilera onargarriagoa dela uste dute (X2 = 23, df = 2, N = 227, p < 0,001, Cramer V = 0,318)4.

Aipatu da lehenago ere hizkuntzaren kontzientzia soziolinguistikoak era-man dezakeela hiztuna KAren erabilera ekiditera. Bada, Pérez Gonzálezen (2022) lanean ere horixe bera suma daiteke analisi estatistikoen bidez: euskararekiko atxikimendu altuagoa duten euskaldunek atxikimendu baxuagoa dutenek baino okerragotzat zuten KAren erabilera (eta KA erabilera aitortu baxuagoa ere adierazi zuten), eta alderantziz.

Aldalbahyren (2022) lanaren arabera, adibidez, hiztun gehienek KArekiko jarrera positiboa adierazi zuten, gaitasun altuagokoek KAren erabilera hizkuntza hutsunearen edo gabeziaren sintomatzat hartu zuten, eta, gero, gaitasun baxuagokoek zein altuagokoek, biek erabili zuten berdinberdin KA.

Askok erabiltzen dute KA, baina denek ez dute erabiltzen dutela aitortzen edota onartzen (Lantto 2016; Pérez González 2022), nahiz eta gero errealitateak talka egin dezakeen hiztunek esan dutenarekin (Lantto 2015); esate baterako, Lanttoren ikerketako parte-hartzaile guztiek erabili zuten KA, baita erabilera aitortu ez zutenek edo ondo ikusten ez zutela esan zutenek ere. Parte-hartzaileen erantzunek euren buruarekiko daukaten irudia ordezka dezakete, eta ez egitateak (Fernandez 2019). Horregatik, pentsa liteke euskaldunen kasuan ere aitortzen dena baino are fenomeno zabalduagoa izatea KA, Lanttok (2015, 2016) esan bezala, oraindik gizartean «gaitzetsita» dagoen edo ez oso onartua dagoen fenomenoa izanik; dela elebakartasunaren ideologiaren ondorioz, hizkuntzaren degradazioaren pentsamenduaren ondorioz edo hizkuntza baten egoerarekiko kezkagatik (Brdarević-Čeljo eta beste 2021; Bullock eta Toribio 2009; Gardner-Chloros 2009; Ortega eta beste 2016).

Altuna Ramírezek (2023), ordea, erakutsi zuen nerabeek eta gazteek gar-bi identifikatzen dutela KAren erabilera, eta nolabaiteko kontraesan moduan bizi dutela, zuzentasunaren aurkako praktika dela iruditzen zaielako, eta, modu berean, euren hizkeraren beharrezko elementutzat jotzen dutelako. Ildo beretik, Lanttok dio (2015, 2016, 2018) euskara batuan egiten duten hiztunak beren hizkera estigmatizatuaren kontziente direla eta hizkuntzak banatuta mantendu nahi izatearen ideia (elebakartasunaren ideologia) indartsu samarra dela hiztun askoren kasuan. Hizkera informala edo lagunartekoa euskalkiekin lotu izan da askotan, eta formala, ordea, euskara batuarekin (Alonso Amezua eta beste 2025).

KAren erabilera hainbat ebaluazio-irizpideren arabera epaitzen da: euskaratik gaztelaniara egitea «benetako», «natural» izan daiteke, edo, euskaragaitasun faltaren adierazle, ekoizlearen profilaren arabera (Elordui 2019). Beste batzuek, berriz, egoera informaletan, diskurtso estrategia bezala erabiltzen dutela onartzen dute eta, beraz, ondo baloratzen dute.

2.3 Hizkuntza-gaitasunaren eragina kode-alternantziaren erabileran

Hiztunen hizkuntzaren erabilera elebidunak lotura estua du hizkuntzaren menderatze-mailarekin, eta, beraz, bi hizkuntzetan nolabaiteko gaitasuna lortzen denean bakarrik alda daiteke kodez (Kheder eta Kaan apud Han eta beste 2022).

Alabaina, posible da elebidunek kodez aldatzea beste modu batera hitz egin ezin dutelako, hizkuntza ikasten ari direlako edo konpetentziarik ez dutelako (Bereziartua Arruabarrena eta beste 2023; Bullock eta Toribio 2009; Mad’arová 2020). Baina, batzuek azpimarratzen dute bereziki hizkuntzak gehien menderatzen dituztenak direla gaituenak hizkuntzak aktiboki erabiltzeko eta txandakatzeko (Han eta beste 2022).

Hala eta guztiz ere, eztabaida dago KA bi hizkuntzak bereizteko ezintasunaren edota hizkuntza-gaitasun urriaren (edo ez-orekatuaren) adierazle den (Mad'arová 2020; Volterra eta Taeschner 1978) edo, aldiz, elebidunen gaitasun gehigarriaren edo hizkuntzak ondo menderatzearen ezaugarri (Oktavia eta Trisnawati 2020; Poplack 1980).

Aldalbahyren lanean (2022), hiztunen hizkuntza-gaitasunak KAren ekoizpen-motan eragina duela ikusten da, baina KAren maiztasunean ez. Askotan erakutsi da hizkuntza-gaitasunaren eta KA erabilera-motaren artean harremana zuzena dela; esaldi barneko KA oso maiz gertatzen da (Bullock eta Toribio 2009), eta, KA mota horren ekoizpena ohikoagoa da gaitasun handiko elebidunen (edo elebidun orekatuen) artean, eta, aldiz, etiketa bidezkoa edo esaldi artekoa elebidun desorekatuen (edo hizkuntzetako baten aldeko gaitasuna dutenen) artean (Epelde eta Oihartzabal 2010; Lantto 2012; Mad’arová 2020; Poplack 1980), salbuespenak salbuespen (Rodrigo 2020). Euskaldunen profilak KAren erabilera-motan eragina duela ikusi dute DS nahasiak (Munarriz-Ibarrola eta beste 2022) edo ergatiboaren erabilera (Uriarte Orbañanos 2024) aztertu dituzten beste lan batzuek ere.

Ibarra Murillok (2014) gazte euskal elebidun orekatuen artean hizkuntzak maiztasun handiagoz eta modu gehiagotara konbinatzen dituztela identifikatu zuen, eta, ondorioztatu, horrelakoetan, KAren erabilerak komunikatzeko estilo eta modu bati erantzuten diola eta ez komunikatzeko gaitasun faltari. Pérez Gonzálezen (2022, 2024) lanen arabera, ordea, euskara-gaitasunaren eta KAren erabilera-maiztasunaren arteko harremana konplexua da eta euskara-gaitasunaz galdetzeko moduaren arabera, emaitzak aldatu egiten dira (euskara hutsean egiteko gaitasunari buruz galdetzeak ekarri zituen alderik handienak).

Edonola ere, oro har, euskara-gaitasun aitortu baxuagoa dutenek (eta gaztelania-gaitasun altuagoa dutenek) aitortu zuten KAren erabilera altuena eta euskara-gaitasun altukoek baxuena. Era berean, KAren erabilera baxuena euskara hutsean egiteko gai direla eta gaztelania hutsean egiteko gai ez direla esan zutenek aitortu zuten, eta erabilera altuena euskara hutsean asko kostata egiten dutenek. Gainera, gaztelania hutsean egiteko gai direnek KA (nagusiki) gaztelaniaz egin bitartean baino, (nagusiki) euskaraz egin bitartean erabiltzen dute, eta, gaztelania hutsean asko kostata egiten dutenek, ordea, KA (nagusiki) euskaraz egin bitartean baino, (nagusiki) gaztelaniaz egin bitartean egiten dute (Pérez González 2022). Bestalde, euskara batutik hurbil dauden euskaldunek eta euren euskara mailarekin gustura ez dauden euskaldunek KA erabiltzeko joera handixeagoa adierazi zuten (Pérez González 2024).

Datu base horrekin berarekin (Pérez González 2024) khi karratuaren analisi eta kontraste gehigarriak egin dira parte-hartzaile haien euskararen eta gaztelaniaren mintzamen-gaitasun erlatiboa aintzat hartuz (euskararen aldeko gaitasuna, gaztelaniaren aldeko gaitasuna eta gaitasun orekatua kategoriak bereiziz): 1) Lagunekin egiten den hizkuntza-erabilera (X2 = 92,9, df = 8, N = 283, p < 0,001) zein lehen hizkuntza (X2 = 119, df = 4, N = 282, p < 0,001) faktore oso indartsuak dira elebitasun-mota azaltzeko; erabilerak / lehen hizkuntzak eta mintzamen-gaitasunak elkar indartzen dute; 2) Kalean / jai giroan KA erabiltzaileenak gaztelaniaren aldeko eta gaitasun orekatuko hiztunak dira (X2 = 37,2, df = 2, N = 252, p < 0,001, Cramer V = 0,384); 3) Euskarari emandako balioak lotura sendoa du hizkuntza-gaitasunarekin (X2 = 57,5, df = 8, N = 283, p < 0,001); oro har, euskararekiko atxikimendu baxukoek gaztelaniaren aldeko gaitasuna dute eta atxikimendu altukoek euskararen aldeko gaitasuna edo gaitasun orekatua5.

Gauzak horrela, euskaldunen ingurune soziolinguistikoa, etxeko hizkuntza, euskararen erabileraren maiztasuna, euskara-gaitasuna eta euskarari esleitutako balioa zenbat eta euskararen aldekoagoak izan, orduan eta KAren erabilera apalagoa aitortzen da, batez ere, kalean / jai giroan (Pérez González 2024).

3 Euskararen egoera soziolinguistikoaz

Iurrebaso Biteriren (2023) arabera, gaztelaniaren eta frantsesaren aldean, euskara oso ahul dago, bai erabileran, bai gaitasunean, bai lurraldenagusitasunean, bai hizkuntza-bilakaeran eta baita sozializazio-prozesuetan ere. Alderdi horiekin lotutako zifrak hizkuntzaren heriotzatik gertuago daude normalizazio-egoeratik baino6.

Euskara-gaitasuna da ahulen dagoen ardatza (Iurrebaso Biteri 2023). Izan ere, azken urteetan euskaldun kopurua handitu bada ere, gaitasun erlatiboan ez da egon euskararen aldeko igoerarik, hau da, ez da hazkunderik egon euskara-gaitasuna nagusi duten hiztunen artean. Azken urteetan, elebidunen gorakada erdal eremuetan gertatu da bereziki, hau da, erabilera erosorako baldintza zailak dituzten eremuetan (Alonso Amezua eta beste 2025: 235).

Euskararen erabilerari begirako faktore eragilerik aipatuenak hurrengoak dira: erabilera-eremuan dagoen euskararen ezagutza; testuinguru soziolinguistikoa; euskara erabiltzeko erraztasuna eta harreman-sarea. Ildo beretik, hizkuntza-erraztasunaren eta lehen hizkuntzaren arteko korrelazioa oso handia dela azpimarratu behar da (Bereziartua Arruabarrena eta beste 2023). Gaur egun, askok etxetik kanpo ikasi dute euskara eta hiztun berri horietako askorentzat eskola edo eskolako lagunartea da euskaraz aritzeko aukera bakarrenetakoa (Bereziartua Arruabarrena eta beste 2023: 14). Hiztun horien artean, asko gazteak edo gazte helduak dira eta Amonarriz Gorriaren (2018) arabera, gazteen euskara kolokialaren ezaugarriak honako hauek dira: euskara nahasia (euskalkien arteko konbinazioa eta KAren erabilera), erdarazko hitzen ordena, aditz-formen erabilera okerra, azentuaren aldaketa, forma linguistiko berriak eta abar.

Bestalde, euskaldunen indargunea euskararekiko jarreren eta motibazioen ardatzean dago (Goikoetxea eta Iurrebaso Biteri 2025), nahiz eta alderdi subjektiboetan ere ahulguneak dauden, zantzuak baitaude euskararekiko atxikimenduan ahultzea edo aldaketa datorrela uste izateko.

Generoaren arabera, bada alderik: oro har, emakumezkoek gizonezkoek baino gehiago egiten dute euskaraz (Alonso Amezua eta beste 2025). Gazte-kultura maskulino hegemonikoan, adibidez, euskara ez da hizkuntza egokitzat hartzen eta mutil gazteentzat arazotsua izan daiteke euskara erabiltzea (Rioboo Azkue 2025). Hitz egiteko moduan ere badira aldeak edo errepikatzen diren patroiak (Altuna Ramírez 2023): mutilek hizkera oldarkorragoa erabiltzen dute eta neskek baino elkarrizketa motzagoak izaten dituzte (esamolde laburrak, zirikak, irainak, hizketagai gutxiago…). Horrela, eremu informalaren, gaztelaniaren erabileraren eta maskulinitatearen artean bada nolabaiteko harremana (Altuna Ramírez 2023).

4 Ikerketa-galderak eta hipotesiak

Aurreko ataletan aipatutakoa kontuan hartuta, baiezta daiteke euskaldun askok erabiltzen dutela KA kalean / jai giroan, eurek horrela aitortuta (Pérez González 2024) edo eurei horrela jasota/behatuta (Lantto 2015). Hala ere, ez dute denek erabilera aitortzen (Lantto 2015; Pérez González 2024), edo, batzuek gainerakoek baino erabilera nabarmen baxuagoa aitortzen dute (Pérez González 2024), nahiz eta gero errealitatea bat ez etorri esandakoarekin (Lantto 2015). Hain zuzen ere, lan honetan, lagunartean (nagusiki) euskaraz egin bitartean KArik erabiltzen ez dutela dioten euskaldunei, edo gainerakoekin alderatuta KA gutxiago erabiltzen dutela dioten euskaldunei, erreparatu zaie hurrengo ikerketa-galderei erantzuteko (hipotesiak galdera bakoitzaren azpian zehaztu dira):

1. galdera: zer hiztun-profil dute lagunartean KA gutxi edo batere ez dutela erabiltzen aitortzen duten euskaldunek (KA gehiago erabiltzen dutela esaten dutenen aldean)?

1. hipotesia: datu aitortuetan oinarrituta, euskararekiko harreman estuagoa espero da KAren erabilera apalagoa aitortzen dutenen aldetik, ingurune soziolinguistikoari, etxeko hizkuntzari, euskara-gaitasunari, euskara-erabilerari eta euskara-atxikimenduari dagokienez (Pérez González 2022, 2024).

2. galdera: KA ekoiztea espero daitekeen momentuetan, zer ekoizten dute euskaldun horiek?

2. hipotesia: KAren erabilera aitortua nulua edo oso apala bada ere, KAren erabilera denei jasotzea espero da (Lantto 2015), behintzat diskurtso markatzaileak, esamoldeak eta izenak (Lantto 2023). Aurreko lagina erreferentzia gisa hartuta (Pérez González 2022, 2024), parte-hartzaileak euskara-erabilera eta -gaitasun oso altukoak izatea espero da (eta asko etxetik euskaldunak, baina beste asko ez), eta beraz, posible da horietako asko euskararen aldeko gaitasun erlatibodunak izatea (Iurrebaso Biteri 2023) eta ez elebidun orekatuak. Horrela, laginaren gaitasun-profila kontuan hartuta (Iurrebaso Biteri 2023), etxetik euskaldunak direnei ez zaie etxetik erdaldunak direnei baino esaldi barruko KA adibide gehiago jasoko, nahiz eta Lanttok (2015) kontrakoa behatu zuen Bilbo inguruan; eta agian etxetik erdaldunak direnek joera garbizaleagoa dutela ikusiko da (Lantto 2015, 2023).

Bestalde, parte-hartzaileek euskararekiko atxikimendu oso altuak izatea espero da eta, beraz, euskararen egoera eta KAren erabilera kezkaz bizi dezakete eta KAren erabilera ekiditeko joera izan (Lantto 2023). Era berean, euskara hutsez egiteko gaitasuna izatea espero denez, euskaran ardaztutako hizkuntza-baliabideak erabiliko dituztela aurreikusten da.

Azkenik, diskurtso aldetik, esan bezala, pentsatzekoa da KAren erabilerari kezkaz begiratuko diotela, euskararen bilakaera soziolinguistikoarekiko kezkaren ondorioz (Lantto 2023).

5 Metodologia

Aurreko atalean zehaztutako ikerketa-galderei erantzuteko, lehendabizi galdetegi psikosoziolinguistiko laburra zabaldu zen euskara-gaztelania/ frantsesa konbinaziorik eza edo, gainerakoekin alderatuta, konbinazio apala duten euskaldunak identifikatzeko eta euskaldunen KAren erabilerari buruzko argazki kuantitatiboa jasotzeko7.

Galdetegia sare sozial digitaletatik zabaldu zen eta, parte-hartzaileen profilei jarraipena egin zitzaien (generoa, ingurune soziolinguistikoa eta galdera gakoetako erantzuna: KAren erabilera maiztasuna eta lagunarteko planak). Guztira, baleko 535 erantzun jaso ziren eta erantzunak Jamovi estatistika-programaren bidez aztertu dira.

Erantzunak eta profilak aztertu ostean, lagunartean (batez ere) euskaraz aritu bitartean gaztelania/frantsesa gutxi edo batere ez dutela sartzen dutela dioten zenbait euskaldun identifikatu ziren, eta, behaketak/grabaketak egin zitzaizkien, aldez aurretik eurekin harremanetan jarri ostean: alde batetik, lagunarteko grabaketa bana jaso zitzaien, lagunarteko plan baten bueltan euskarazko jardun ahalik eta informalena jasotzeko asmoz, eta, beste alde batetik, elkarrizketa sakon bana egin zitzaien, euskararen erabilerari eta KAren erabilerari buruzko diskurtsoak jasotzeko.

Grabaketei dagokienez, KAren erabilerarik eza edo oso apala aitortu zuten 7 lagunengana jo zen; horiei jaso zitzaien lagunarteko elkarrizketa eta elkarrizketa sakon bana. Lagunarteko grabaketak, guztira, 6 izan ziren, eta, elkarrizketa sakonak 7, izan ere, ikerketako 2 parte-hartzaile lagunarte berekoak dira eta, beraz, lagunarte berean grabatu ziren.

Lagunarteko grabaketak, batez beste, 44 minutu eta 47 segundokoak izan dira, eta 39 minutu eta 44 segundokoak eta 47 minutu eta 38 segundo artekokoak denak. Elkarrizketa sakonek 36 minutu eta 57 segundo irauten dute batez beste, 28’01’’ eta 55’09’’ arteko iraupenarekin. Grabaketetan, kasu batean izan ezik, ikertzailea presente izan zen.

Grabatutakoak aztertzeko, QualCoder programa erabili da; aurretik transkribatutakoa parte-hartzailearen eta gaiaren arabera kodetu da, eta, ondoren, emaitzak eta ondorioak atera dira. Parte-hartzaileen lagunarteko aipuak jaso bezala emateko ahalegina egin da, baina irizpide fonologikoetan baino, irizpide ortografikoetan oinarrituta, salbuespenak salbuespen: h-ak ahoskatu ez direnez, h barik eman dira aipuak, ortografikoki n, l edo t tokatzen bada, eta bustidura ekoiztu bada > ñ, ll edo tt idatzi da, g belar ahostunari erreferentzia egiteko erabili da eta j belar ahoskabeari erreferentzia egiteko. Bestalde, elkarrizketa sakonetakoak, oro har, euskara batuaren arauen arabera ekarri dira.

Guztira, 535 pertsonak erantzun zioten galdetegiari, batez ere 41 urte eta 67 urte bitartekoek (% 54), emakumezkoek (% 59,1), etxetik euskaldunak direnek (% 70,1), lagunarteko euskara-erabilera eta -gaitasun aitortu altukoek eta ingurune euskaldunagoetakoek (% 49,3)8. Bestalde, gehiengehienek (453) lagunarteko planak egiteko ohitura adierazi zuten, eta 64k oso noizean behin egitekoa.

Adinari dagokionez, 18-29 urte bitarteko 113 gazteren erantzunak jaso ziren (% 21,1), 30-40 urte bitarteko 109 gazte heldurenak (% 20,4), 41-67 urte bitarteko 289 heldurenak (% 54) eta 67 urtetik gorako 24 adinekorenak (% 4,5). Bestalde, etxeko hizkuntzari dagokionez, erantzun duten gehienek (377) dute euskara (ere) lehen hizkuntza gisa, izan gaztelaniarekin batera edo frantsesarekin edo beste hizkuntzaren batekin batera. Hala ere, horietatik gehienek euskara bakarrik dute etxeko hizkuntza. Etxetik erdaldunak (lehen hizkuntza bezala euskara izan ez zutenak) 158 dira (% 29,5). Generoaren arabera (X2 = 8,76, N = 513, gl = 2, p = 0,013), emakumezko gehiago dira etxetik euskaldun elebakar direnak (% 51,9) gizonezkoekin alderatuta (% 39,5). Hazitokiari eta bizitokiari dagokienez, gehienak ingurune euskaldunagoetan hazi dira, baina erdaldunagoetan bizi dira, herri ertainhandikoak dira eta Gipuzkoakoak eta Bizkaikoak dira bereziki.

1. taula. Galdetegia erantzun zutenen hiztun-profila zenbait aldagairen arabera

Iturria: Egileak sortua.

Lagunartean euskaraz hitz egiteko duten gaitasunari dagokionez, gehienek esan dute gaitasun altua edo aurreratua dutela; 1etik 5erako eskalan, 4,31ko batezbestekoarekin, 4ko medianarekin, 5eko modarekin eta 0,858ko desbiderapenarekin, eta, emakumezkoek (4,36) gizonezkoek (4,26) baino gaitasun altuagoa adierazi dute (U Mann-Whitney (29979, N = 526), p = 0,038), hala ere, efektuaren tamaina txikia da (r = −0,096)9.


1. irudia. Pertsona-kopurua lagunartean euskaraz egiteko gaitasunaren arabera, generoa ere kontuan hartuta

[image: irudia]


Iturria: Egileak sortua.



Lagunarteko euskara-gaitasunaren eta adinaren artean (Spearman korrelazioa = -0,116, gl = 533, p = 0,007), eta lagunarteko euskara-gaitasunaren eta etxeko hizkuntzaren artean (X2 = 69,9, gl = 8, N = 522, p < 0,001) bada erlazio esanguratsurik: adinean behera egin ahala, lagunarteko euskaragaitasunak gora egiten du, eta, alderantziz, eta euskara H1 dutenek (4,58) dute lagunarteko euskara-gaitasun aitorturik altuena, gero etxetik euskaragaztelania elebidunek (4,33) eta azkenik etxetik erdaldun elebakarrek (3,90).

Galdetegiari erantzun ziotenen artean, lagunarteko KAren erabilera (edo, euskaraz egin bitartean, erdarazko hitzen edo pasarteen erabilera), batez beste, 3,04koa da 1etik (inoiz ere ez) 5era (askotan). Beraz, KAren erabilera baxuari edo gainerakoenarekin alderatuta, baxuagoari buruz hitz egiteko, batezbesteko horretatik behera erantzun dutenen artean begiratu behar da. Horrela, 213 (% 40) dira 1 edo 2 jarri zutenak lagunarteko KAren erabileran; erdarazko hitzak edo pasarteak inoiz ere ez dituztela erabiltzen adierazi zuten (1 zenbakiarekin) 38k (% 7k) eta gutxitan erabiltzen dutela (2 zenbakiarekin) 175ek (% 33k). Euskaldunen KAren erabilerarik eza edo oso apala denez lan honetan arakatu nahi izan dena, lagunarteko grabaketetarako eta elkarrizketa sakonetarako hurrengo parte-hartzaileak hartzea erabaki da:

2. taula. Lagunarteko grabaketan eta elkarrizketa sakonean parte hartu zutenen profila

Iturria: Egileak sortua.

Guztira, 25-29 urte bitarteko bi lagun, 55-67 urte bitarteko beste bi lagun eta 30-34 urte bitarteko, 35-40 urte bitarteko eta 67 urtetik gorako lagun bana grabatu ziren; gehienak emakumeak (% 71,4), etxetik euskaldunak (% 57,1), lagunarterako euskara-gaitasun aurreratukoak (% 71,4), lagunarteko euskararen erabilera oso altukoak (4,9), KAren erabilera baxua aitortu dutenak eta euskararekiko atxikimendu altuenekoak.

AINen lagunartea irakasle ohien artekoa da, LAMena parkean elkartzen den guraso artekoa da («kuadrilla naturala» gehi beste batzuk), KAXena txikitako lagunen (kuadrilla) eta euren bikotekideen artekoa, GORena euskara praktikatzeko lagunartea da (bertan, GORen rola gainerakoen eredu/ laguntza izatea da), KARena Euskalgintzak batutako lagunartea eta ANI eta ENE lagunarte berekoak dira, herriko lagunak.

6 Emaitzak

Emaitzak hiru ataletan banatu dira. Alde batetik, galdetegiaren erantzunen berri emango da, argazki orokorretik aldagaiz aldagaiko irakurketarainoko ibilbidea eginez. Beste alde batetik, KAren erabilerarik eza edo, gainerakoekin alderatuta, KAren erabilera baxuagoa aitortu zuten parte-hartzaileen lagunarteko ekoizpenen berri emango da. Bukatzeko, azken parte-hartzaile horien «hizkerei buruz eta KAren erabilerari buruz dauzkaten iritziak» partekatuko dira.

6.1 Kode-alternantziaren erabilera-maiztasuna aldagaien arabera

Galdetegia erantzun zutenen artean, ikusten da, oro har, euskara erdara baino gehiago erabiltzen dela; KAren erabilerari dagokionez, erdigunean daudela (1etik 5erako eskalan); eta, euskararekiko atxikimendu altua dutela10:

3. taula. Galdetegiko eskala-aldagaien batezbestekoak

Iturria: Egileak sortua.

Kruskal-Wallis analisian oinarrituta, KAren erabilera aitortu altuagoa erakutsi dute gazteagoek helduenek baino (X2 = 24,52, gl = 6, p < 0,001; ε² = 0,0459)15, hori bai, efektu txikikoa da aldea. DSCF post-hoc konparazioen arabera, zehazki, esanguratasuna 18-24 urtekoen eta 67 urtetik gorakoen artean (W = -4,461, p = 0,027), 25-29 urtekoen eta 67 urtetik gorakoen artean (W = -4,915, p = 0,009), 35-40 urtekoen eta 67 urtetik gorakoen artean (W = -4,937, p = 0,009) eta 41-54 urtekoen eta 67 urtetik gorakoen artean (W = -4,872, p = 0,010) dago. Gainerakoetan (euskara/erdara-erabileran eta euskararekiko atxikimenduan) ez dago alde esanguratsurik adinaren arabera.

4. taula. Eskala-aldagaien batezbestekoak adinaren arabera

[image: irudia]


Iturria: Egileak sortua.

Hurrengo irudian ikusten denaren arabera, KAren erabilera baxuena adin-tarte altuenetan dago. Harreman esanguratsua, baina ahula dago adinaren eta KAren erabileraren artean (Spearman korrelazioa; -0,164, gl = 533, p < 0,001): adinak behera egin ahala, KAren erabilera aitortuak gora egiten du, eta alderantziz.


2. irudia. Lagunarteko KAren erabilera-maiztasuna adinaren arabera

[image: irudia]


Iturria: Egileak sortua.



Generoaren arabera, lagunartean emakumezkoek euskara gizonezkoek baino gehiago erabiltzen dute (U Mann Whitney = 28192, p = 0,002, r = -0,150) eta lagunarteko KAren erabilera altuagoa ere bai (U Mann Whitney = 28095, p = 0,002, r = -0,153). Hala ere, aldeak egon badaude ere, biek tamaina efektu txikia dute. Euskararekiko atxikimenduari dagokionez, ez da alde esanguratsurik aurkitu gizonezkoen eta emakumezkoen artean (U Mann Whitney = 32165, p = 0,313).

5. taula. Eskala-aldagaien batezbestekoak generoaren arabera

[image: irudia]


Iturria: Egileak sortua.

Etxeko hizkuntzaren arabera, alde esanguratsuak daude aztertutako aldagai guztietan (Kruskal-Wallis), baina efektuaren tamaina aldakorra da: handia euskararen eta erdararen erabileran, eta txikia KAren erabileran eta euskararekiko atxikimenduan. Euskara H1 dutenek erabiltzen dute gehien euskara lagunartean (X2 = 143, gl = 2, p < 0,001, ε² = 0,275) eta gutxien erdara (X2 = 162, gl = 2, p < 0,001, ε² = 0,311). Lagunarteko KAren erabilerari dagokionez, lehen hizkuntza (H1) euskara dutenek aitortu dute KAren erabilera baxuena eta, altuena, aldibereko elebidunek (hau da, 2H1 direnek); aldea esanguratsua da, baina efektu txikikoa (X2 = 9,63, gl = 2, p = 0,008, ε² = 0,0185), eta, DSCF post-hoc konparazioen arabera, bi talde horien artean baino ez dago alde esanguratsua (p < 0,010). Azkenik, euskara H1 dutenak dira euskararekiko atxikimendu altuena adierazi dutenak (X2 = 21,3, gl = 2, p < 0,001, ε² = 0,0408).

6. taula. Eskala-aldagaien batezbestekoak H1aren arabera

[image: irudia]


Iturria: Egileak sortua.

Lagunartean euskaraz egiteko gaitasunaren arabera (Kruskal Wallis analisia aplikatuz), euskara-gaitasun altuagoa aitortzen dutenek aitortzen dute euskararen erabilera (X2 = 138,6, gl = 4, p < 0,001, ε² = 0,260) eta euskararekiko atxikimendu altuagoa (X2 = 57,9, gl = 4, p < 0,001, ε² = 0,108). Era berean, euskara-gaitasun altuena aitortu dutenek euskaragaitasun hain altua aitortu ez dutenek baino KAren erabilera baxuagoa adierazi dute (X2 = 18,7, gl = 4, p < 0,001, ε² = 0,0350). Hiru kasuetan da aldea esanguratsua, baina, efektuaren indarra euskararen erabileran handia da, euskararekiko atxikimenduan ertaina eta KAren erabileran txikia (gainera, kasu honetan, alde esanguratsua gaitasun altua eta aurreratua dutenen artean baino ez da aurkitu --3,26 VS 2,82; W = -5,838, p < 0,001--).

7. taula. Eskala-aldagaien batezbestekoak lagunarteko euskara-gaitasunaren arabera

Iturria: Egileak sortua.

Lagunartean euskaraz aritzeko trebetasun aitortuaren eta lagunartean KA erabiltzeko maiztasun aitortuaren artean korrelazio oso esanguratsua dago: negatibo ahula (Spearman, -0.169, gl = 533, p < 0,001); hurrengo irudian ikus daitekeen bezala, euskaldunen euskara gaitasunak gora egin ahala, KAren erabilerak behera egiten du, eta alderantziz.


3. irudia. Lagunarteko KAren erabilera lagunarteko euskara-gaitasunaren arabera

Iturria: Egileak sortua.



Lagunartean euskaraz aritzeko maiztasun aitortuaren eta KAren erabilera aitortuaren artean ere, korrelazioa oso esanguratsua da eta negatibo ahula (Spearman: -0.270, gl = 533, p < 0,001); lagunarteko euskara-erabilerak gora egin ahala, KAren erabilerak behera egiten du, eta alderantziz. Ildo beretik, erdararen erabilerak gora egin ahala, KAren erabilerak ere gora egiten du (Spearman, 0.271, N = 533, p < 0,001).


4. irudia. Lagunarteko KAren erabilera lagunarteko euskara-erabileraren arabera

Iturria: Egileak sortua.



Euskararekiko atxikimenduaren (1etik 4ra, euskarari emandako balioaren) eta KAren erabilera aitortuaren artean, korrelazio esanguratsua dago, negatibo ahula. Euskararekiko atxikimenduak gora egin ahala, KAren erabilera aitortuak behera egiten du (Spearman, -0.117, gl = 533, p = 0,007).


5. irudia. Lagunarteko KAren erabilera euskararekiko atxikimenduaren arabera

Iturria: Egileak sortua.



Galdetegia erantzun zutenen hazitokia oinarri hartuta, ikusten da ingurune euskaldunagoetakoek dutela euskaraz hitz egiteko trebetasun aitortu altuena (U Mann-Whitney = 22.108, p < 0,001, r = -0,294), lagunartean euskara-erabilera aitortu altuena (U Mann-Whitney = 14.431, p < 0,001, r = -0,539) eta erdara-erabilera baxuena (U Mann Whitney = 12.137, p < 0,001, r = 0,612), lagunartean KAren erabilera aitortu baxuena (U Mann-Whitney = 26.230, p = 0,001, r = 0,162) eta euskararekiko atxikimendu altuena (U Mann-Whitney = 28.948, p = 0,014, r = -0,0751). Ingurune soziolinguistikoaren eta lagunarteko euskara-erdara erabileraren artean aldeak oso esanguratsuak eta indartsuak dira, ingurune soziolinguistikoaren eta lagunarteko euskara-gaitasunaren arteko aldeak oso esanguratsuak eta sendotasun txiki-ertainekoak dira, eta, ingurune soziolinguistikoaren eta KAren erabileraren edo euskararekiko atxikimenduaren artekoak esanguratsuak eta efektu (oso) txikikoak.

8. taula. Eskala-aldagaien batezbestekoak euskaldunen ingurune soziolinguistikoaren arabera

Iturria: Egileak sortua.

Bizilekuari dagokionez ere, antzeko joera ikusten da: ingurune erdaldunagoetan bizi zirenek (3,18 VS 2,86) KAren erabilera altuagoa aitortu zuten (U Mann-Whitney = 26.997, p = 0,004, r = 0,145).

6.2 Kode-alternantziaren erabileraren izaera eta erabilera ekiditeko baliabideak

Aurreko atalean ikusi bezala, euskaldun batzuek ez zuten KAren erabilerarik aitortu, edo, batezbestekotik behera dagoen erabilera aitortu zuten. Hain zuzen ere, horietako batzuei lagunarteko ekoizpena jaso zitzaien, hots, KA erabiltzeko ohikoa den testuinguru bateko euskara-ekoizpena. Partehartzaileek helburu komunikatiboak euskara hutsez betetzeko baliabideak badituztela erakutsi zuten, esaterako, beste baten hitzak (edota norbere buruaren pentsamenduak) elkarrizketara euskaraz ekarri zituzten askok, baita agian momentu hartan erdaraz ekoiztu zirenak ere (1, 2, 3)16.

1. Eduki nuen eztabaida bat [leku izen batetik] etortzean emakumezko gidari bat eta [...] eta eta ori eta bera [leku izena] erria zela eta ez [leku izena] […] beti pentsatu dut erria zela, baiña beti pentsatu duzu txarto. (KAR).

2. Bai nik ere oi aitu nun oso txarra ingo zula eta gero ustet argazkiak ikusi nitula jendiana eta pentsatu nun a giro ederra dao. (KAX).

3. [...] eta baten batek esan zuen: aizu baña ireki egin dugu autoa, nola daiteke? Ta a begira giltzak emen daude, la ostia! Jo ba ordubete etaaa hogei minutuko ibillaldia. (GOR).

Batzuek emozioekin edo erreakzioekin lotutako esamoldeak euskaraz adierazi zituzten (4), eta, nahiz eta hika ez zen lagunarte batean ere egin, batzuek hikaren erabilerara jo zuten beren hitz hartzea informaltzeko edo umore puntua gehitzeko (5, 6).

4. Ba ni daroiet […] pasau dot aste guztixe ezer idatzi barik ez euskaraldia, ez arnasgunea, ez e aita santuen abarketie! (LAM).

5. Pues yasta, bazekiñat ordun hemendik aurrea mendia juten naizenean artukoñat eta a ber eramanazazu eztakit noa. (AIN).

6. Gutxienez isil adin! (KAR).

Hitz bakarreko erreakzio batzuk ere jaso ziren, solaskidea esaten ari denari momentuko balorazioa egiteko.

7. Bikain! (ANI).

8. Hara! (KAX).

Gai batetik bestera salto egitean, euskarari eutsi zioten, kodez aldatu barik, adibidez, aurreko gaiaren puntu bat hartuz eta solaskideak gai berrira ekarriz.

9. Baakizue zer pasa den Bilbon? Oain esaten duzula hori? Leengo egunean bakarren bat, bakarren bat gelditu da ortzainari galdetzeko ez dakit zer zer zegoen eta etorri da kotxe automatiko bat eta aurrean artuta eraman du. (AIN).

Zenbaitetan solaskideak edukira ekarri dira bestelako funtzio batzuekin lotuz; norbere burua hobeto edo bestela azaltzeko (10) eta dena delako galdera edo ideia solaskide bakar bati zuzentzeko (11).

10. [...] bakarrik zijoan, esan nai dizut, atzean zijoan okupantea ta bea bakarrik zijoan. Eztakit nola zijoan. (AIN).

11. Aizu, eta hori eittearen arabera egiten dezue edo leenautik baduzue plangintza bat, egiten da plangintza bat, egingo ditteu gastu auek, jatea? (AIN).

Aurretik esandakoa osatzeko edo aurretik esandakoari beste zeozer gehitzeko, askotariko baliabideak jaso zitzaizkien parte-hartzaileei, adibidez, lehen aipatu bezala, solaskideak edukira ekarriz eta lokailu bat gehituz (12), edo eduki berria iragarriz (13).

12. Aizue Frantzia juan giñenean eerki ibili giñen ba! […] (AIN).

13. Nere alde zerbait esango det: kontzertu osoa pasatu zen orduako, ia-ia bukaera zan eta kriston pixa […] eta loguria sartu zitzaidan pixkat bukaeran. Gaiñea ez al zen ostirala? (KAX).

Isiluneak betetzeko edo pentsatzeko denbora hartzeko batzuek 14. eta

15. adibideetan ageri diren elementuen modukoak erabiltzeko joera erakutsi zuten.

14. Olaxen ba. (AIN).

15. Nik ez dakit baiña kanpotik ikusita eta puta ideiarik idukita, e zera eduki gabe esan nai dut, e nik uste dut or gauza oiek ere normalizatu bear direla federazioak eta enpresak eta zerbait egin bearko da ze bestela ez da lojikoa. (KAR).

Azkenik, ideia indartzeko hitz bakarreko baliabideak asko erabili dira, benetan indartu nahi den hitzaren aurretik (16) edo atzetik (17). Bestelako batzuk ere jaso dira (funtzio indargarria duen hitzaren errepikapena, adibidez), baina adibide gutxiagorekin.

16. Erran zuten [izena] sobera mea zela. (ENE).

17. Nik egixa esangotsuet, kotxin untxe etorri naz eta esan dot ostia inbidi puntue itxela iruñera jutiana, mozkortu, aztu. (LAM).

Aldiz, egiaztatu ahal izan da kasu batzuetan, aipatutako testuinguru batzuetan, KA ere erabiltzen dela eta beraz, batzuek aitortutakoa ez datorrela bat errealitatearekin. KAren erabilera adibide gehien etxetik euskaldun zetozenei jaso zitzaien eta gutxien etxetik erdaldun zetozenei (KAXi eta KARi gutxien).

Hasteko, batek inoiz beste baten hitzak elkarrizketara erdaraz ekarri zituen.

18. [...] edo lapurtzen badizute zerbait, bizikletaren bat, jendeak esaten du me an robado la bicicleta. Joder, sartu orrelakoren bat eta ikusiko duzu zelan arrapatzen duzun lapurra. (GOR).

Emozioekin edo erreakzioekin lotutako batzuk erdaraz jaso ziren, esamoldeak (19) zein hitz bakarrekoak (20), baita egoerari umore puntua gehitzeko iruzkinak ere bai (21).

19. [...] ostia, irua eta amar eta ola e depresión total ta mala ostia. (ANI).

20. Merde (ANI).

21. Control, control social! (LAM).

Gai batetik bestera salto egitean, ez zioten beti euskarari eutsi, eta, ordura artekoa eteteko eta gaiez aldatzeko erdararen erabilera ere jaso zen.

22. A todo esto, ee beste gauza bat, [nonbaiteko] batzar orokorra noz da? (LAM).

Isiluneak betetzeko edo pentsatzeko denbora hartzeko erdarazko adibide batzuk jaso ziren, eta horietako batzuk (24koa adibidez) maiztasun handiarekin erabili zituzten batzuek.

23. Ez ez, baña bueno sinmas. (LAM).

24. Ez eta en fin, okerrena da ba ori batez ere eskuiñeko jendeak ya iparra galdu duela guztiz beren ideologiarekin itxututa daude erabat. (GOR).

Ideiak indartzeko erdarazko esamolde batzuk jaso ziren, esaldi barruko KAren erabileraren barruan. Parte-hartzaile bakar batek erakutsi du euskaraz egituratutako esaldi barru batzuetan erdarazko esamolde indargarriak sartzeko joera.

25. [...] etorri na a toda ostia hor goittik beera pentsetan enai heldu bear, umik [norbaitegaz] das con dos cojones, [norbaitegaz]… [...] umik, ta zer? (LAM).

Gertatu da parte-hartzaileren batek erdaraz jasotakoari erdaraz erantzuteko joera erakustea (26), hau da, ematen du solaskidearen hizkuntzaren arabera erantzuteko joera gerta daitekeela, baina hori ez da gehienen kasuan identifikatu (27).

26. - laguna: te encanta!

- Karo que ba me encanta! (LAM).

27. - laguna: gutxiago, treintaidos, veinte siete cinco proportzioa ez?

- Ogeita lau lektibo, ez ez, ogeitalau egon eta […]. (KAR).

Gaiaren arabera, hitz batzuk erdaraz ekoiztu ziren, eta, hitz horiek horrela esaten dituztela ematen du. Horrelako batzuetan, zaila izan daiteke zehaztea erdara den edo jada (norbere) euskaran txertatutako mailegua.

28. [...] txarrena da gañera ni oso teknolojikoa naiz eta onelako paridak ditut […]. (GOR).

29. Duela gutti aipatu zuten kit de emergencia bat iteko eztakit zer oitu bear giñela olako egoeretara eta eztakit zer, eta pun apagona. (ENE).

30. [...] gañera, antza danez, e, zera, e, Pradales asi da itz batzuk katalanez esaten […] ta kapulla orrek […]. (GOR).

Aurretik esandakoa osatzeko edo aurretik esandakoari beste zeozer gehitzeko, euskaraz hitz egin bitartean ere asko erabiltzen diren erdarazko pues, eske, osea… makuluak asko erabili ziren. Horietako batzuen kasuan ere, ahozko mailan, zaila izan daiteke erabakitzea euskara diren edo ez.

31. Pues galdera bat: Mintzola zer da? Villabonan dagoen ori? e? Bada Mintzola or. (AIN).

32. Baiña eske konturatu naiz leen asteak […]. (KAR).

33. Osea eske pues e bai baño [pertsona izenak] ez. (KAX).

6.3 Hizkerei eta kode-alternantziari buruzko iritziak

Parte-hartzaile denei gustatzen zaizkie euskaraz egiteko tokian tokiko moduak eta, hizkera bat edo beste erabiltzeko edota horri buruzko edozein balorazio egiteko, oro har, ezinbestekotzat jotzen dute egoera komunikatiboa kontuan hartzea. Euren ustez, egoera informalagoetan ohikoagoa edota onargarriagoa da estandarretik urrunago ibiltzea eta egoera formalagoetan, berriz, ez.

34. [...] ez daukat oso garbi. Euskalkiak edonon erabili beharko liratekeen. (GOR).

35. Ez zait iruditzen jendeak informalki edo euskalkiak erabiltzea gaizki dagoenik komunikabideetan ondo ikusten dut, baita, albistegietan ez nuke erabiliko baina bueno, adibidez, entretenimendu saio batean euskalkiak erabiltzea edo euskara ez hain estandarra, ba ondo iruditzen zait, agian bakoitzak bere espazioa dauka. (KAX).

36. Segun ze gai den ere, zure solasteko manera aldatzen da igual edo ba gehiago bazilatzen edo zirikan edo igual pekatue bat. (ENE).

37. Sanue da biak edukitzea, espazio bat, arnasgune bat gure euskalkia mantentzeko, gure hitzak, gure, gure izaera hori. Eta beste testuinguru batzuetan anitzagoa danetan ulermena errazte aldera. Danoi. Ni hor eroso sentitzen naiz. (LAM).

Euskara-hizkeren edo euskalkien arteko konbinazioarekin alderatuta, euskaldunen KAren erabilerari desberdin begiratzen diote denek. Orokorrean, galdetegi erantzunetan baino KAren erabilera aitortu altuagoa jaso zitzaien, baina kritikotasun handiarekin eta kezkarekin (kezka mailak daude euren artean) begiratzen diote fenomenoari, eta ez zaie KA gustatzen, ez baldin bada pixka bat erabiltzen dena. Kezkak erdaren eraginaren dimentsioarekikoak dira.

38. Gazteleratik baldin badator, esango nioke ba pena. Nik ez dut uste ezer gazteleratik hartzeko arrazoirik daukagunik. (LAM).

39. Egoeraren arabera, lagunartean egiten baldin bada, ez nau bereziki kezkatzen. Bueno, hobe litzateke code switching egingo ez balitz. (GOR).

40. [...] esaldien morfosintaxia, lexikoa eta zera espainiera da. (KAR).

41. Ostra ez dugu ahantzi behar ere bai. Hoi da. Osea, euskaraz mintzatzen ari garela edo arriskua dagoela bertze hitz hizkuntzetatik sartzen badie hitzak edo esaldiak eta hola arriskua dagoela pues euskaraz ez izatea halako indarrik edo bueno, edo. (ENE).

Batzuek aipatu zuten, beren ustez, KA batez ere gazteen artean erabiltzen dela eta denek bat egiten dute erdaren eta euskararen arteko harreman desorekatua, edo, erdararen presentzia/erdararekiko ohitura dela eragileetako bat. Beste eragile batzuk edo KA erabiltzeko funtzio batzuk ere aipatu zituzten, esaterako, umorea txertatzeko, beste hizkuntza bateko esamoldeak ekartzeko, hizkera teknikoa erabiltzeko, erraztasunagatik, ezagutza-gaitasun-adierazkortasun faltagatik (hori bera euskaraz nola esan ez jakiteagatik), gaiaren arabera, halako maila bat adierazteko, euskara garbiago batetik aldentzeko eta besteei kopiatzeagatik.

42. Edo inguruk jaten gaituelako edo eztakit ze ingurutik atera garelako. Zu aritu baldin bazara ja igual goiz osoa erderaz hitzik egiten, […] eta gero etorri eta ez dakit zer, ba igual tartean tartean hitzen bat aterako zait erderaz, e. (AIN).

43. Nik gaztelerazko hitz asko erabiltzen dotaz nik sartzen dut maila tekniko batean batzutan bai talentuaren erakarpena edo. Ordun, horrelako hitz batzuk bai sartzen ditut, baina batez ere euskaraz ez naizelako eroso sentitzen horren itzulpen formalarekin. Identitatea galtzen da eta nahiago dut gaztelaniazko hitz hori edo ingelesezko hitz hori erabiltzea. (LAM).

44. [...] ematen du broma bat egiteko edo graziosoa izateko gazteleraz egin behar duzula. (KAX).

Inguruko errealitatearekin alderatuta, «KA gutxi» erabiltzen duten euskaldunei buruz, euren burua hor ikusten dute, oro har. KAren erabilera gutxi horren arrazoien inguruan galdetuta, horren atzean hautu kontzientea dagoela aipatzen da, edo, bestela, beharrik eza.

45. Ba lagun batzuk jakin batzuk baditudala agian saiatzen direnak hori ekiditen, […] euskara jator bat hitz egitearen aldeko apustua. (KAX).

46. Hoi iten ez duenak edo osea konsziente delako, nik uste edo. (ENE).

47. [...] oso mugatua da, erran molde bat, espresio bat adierazteko bai, halere aski mugatua. (ANI).

Bukatzeko, nabarmentzekoa da parte-hartzaile guztien euskararekiko lotura estua.

48. Ni euskararen inguruan dagoen guztia eta etortzen den guztia. Ikasteko pronto eta ikusteko pronto eta zeatzeko pronto. (AIN).

49. Eta hizkuntzarekin lotuta guztiz aldatu da nire fokua. Gaur ehuneko 90a euskeraz eitten dot. […] Ni ez naiz pertsona berdina euskaraz eta gazteleraz. Eta euskarazko harremanetan beste konexio bat erortzen da pixka bat. (LAM).

50. [...] baina bestela beti euskaraz egiten det hori, familia kenduta, lagunartean betiere nire bikotearekin dena beti euskaraz egiten det. (KAX).

7 Eztabaida eta ondorioak

Lan honetan metodologia mistoa erabili da. Alde batetik, euskaldunen kode-alternantziaren (KA) erabileran eragiten duten zenbait aldagai psikosoziolinguistikoren araberako KAren erabileraren maiztasunaren berri jasotzeko galdetegia diseinatu, zabaldu eta erantzunak aztertu dira, eta, bestetik, fenomeno honen erabilerarik eza edo gainerakoekin alderatuta, erabilera urria aitortzen duten euskaldunen profiletan eta lagunarteko euskara ekoizpenean sakontzeko lagunarteko grabaketak eta elkarrizketa sakonak diseinatu, grabatu eta arakatu dira.

Galdetegiari 535 pertsonak erantzun zioten, batez ere 41 urte eta 67 urte bitartekoek, emakumezkoek, etxetik euskaldunek, lagunarteko euskara-erabilera eta -gaitasun aitortu altukoek eta ingurune euskaldunagoetan hazitakoek, hau da, euskaldunak % 50etik gora diren lekuetan hazitakoek. Lagunartekoa 25-29 urte bitarteko bi laguni, 55-67 urte bitarteko beste bi laguni eta 30-34 urte bitarteko, 35-40 urte bitarteko eta 67 urtetik gorako lagun banari jaso zitzaien; gehienak emakumeak, etxetik euskaldunak, lagunarterako euskara-gaitasun aurreratukoak, lagunarteko euskararen erabilera oso altukoak, KAren erabilera aitortu baxukoak eta euskararekiko atxikimendu altuenekoak. Horiei elkarrizketa sakon bana ere jaso zitzaien.

Emaitzei begiratuta, beste lan askotan baieztatu den bezala (Lantto 2015; Pérez González 2024), emaitzek erakutsi dute KAren erabilera oso zabalduta dagoela euskaldunen artean. Izan ere, erdarazko hitzak edo pasarteak inoiz ere ez dituztela erabiltzen soilik 38k (% 7k) adierazi dute 535etik. Horietako hirurekin egon ostean, ordea, errealitateak aitortutakoarekin bat egiten ez duela ikusi da (denek erabili zuten KA), Lanttok (2015) ere ikusi zuen bezala.

KAren erabileran eragiten duten aldagai aitortuen arabera, ingurune euskaldunagoetakoek dute KAren erabilera baxuena, eta helduenek baxuena, emakumezkoek gizonezkoek baino gehiago erabiltzen dute, lehen hizkuntza gisa (H1) euskara dutenek erabiltzen dute gutxien KA eta aldibereko elebidunek (2H1) gehien, euskara-gaitasun altuena dutenek dute KAren erabilera baxuena eta euskararekiko atxikimendu altuena dutenek dute KAren erabilera baxuena. Hala ere, aldeen tamainak, oro har, txikiak izan direnez, berretsi daiteke KAren erabilera-maiztasunean eragiten duten aldagaiak askotarikoak direla eta errealitatea ezin duela aldagai bakar batek azaldu (Lantto 2023). Hori bai, euskararekiko zenbat eta estuagoak izan aldagaiak, orduan eta KAren erabilera apalagoa aitortzen da, espero bezala (Pérez González 2022, 2024).

Etxeko hizkuntzari dagokionez, esan bezala lehen hizkuntza (H1) gisa euskara dutenek aitortu dute KAren erabilerarik baxuena, Lanttok behatutako erabilera errealarekin bat ez datorrena (2015), baina Pérez Gonzálezen (2022) lanarekin bai. Era berean, aldibereko elebidunek, hau da, euskara 2H1 gisa dutenek, aitortu dute KAren erabilera altuena, eta, nahiz eta aldea ez den oso esanguratsua, horrek iradoki dezake hiztunek hizkuntza bakoitzean duten hizkuntza-gaitasunean sakonduz gero, euskaldunen hizkuntza-gaitasunari buruzko argazki osatuagoa atera litekeela (gaitasunaren eta KAren erabileraren arteko harremanari buruz dagoen eztabaidaren bidetik; ikus, adibidez, Oktavia eta Trisnawati 2020 eta Poplack 1980).

Badaude beste zenbait puntu bereizgarri: lan honetan, helduenetan gazteagoetan baino KAren erabilera aitortu baxuagoa jaso da, eta horrek bat egin dezake gazteen artean KAren erabilera oso ohikoarekin (Altuna Ramírez 2023; Gardner Chloros 2009). Bestalde, generoaren arabera, Pérez Gonzálezen aurreko lanetan ez bezala, oraingoan emakumezkoen eta gizonezkoen artean alde esanguratsua identifikatu da, hots, emakumezkoek gizonezkoek baino KAren erabilera altuagoa aitortu dute. Badirudi emaitza horrek ez duela bat egiten maskulinitatearen eta gaztelaniaren arteko loturarekin (Altuna Ramírez 2023), baina bai agian autentikotasunaren eta maskulinitatearen arteko loturarekin (Lantto 2015), euskara garbiagoa, euskara hutsagoa aitortzeko nork aitortzen dion bere buruari zilegitasunik handiena, adibidez. Irakurketa horrek zentzua izan dezake, emakumezkoek gizonezkoek baino KAren erabilera altuagoa aitortzearekin batera, euskara-gaitasun altuagoa aitortu baitute eta baita euskara-erabilera altuagoa ere. Hau da, euren euskara-gaitasunaren eta euren lagunarteko euskara-erabileraren arabera, KAren erabilera baxuagoa espero litzateke, baina ez da horrela, eta, beraz, aurretik aipatutako balizko arrazoiak emaitza azalduko luke.

Bestalde, lagunarteko euskara-ekoizpenei dagokienez, parte-hartzaile denei jaso zaie KAren erabilera. Hala ere, denek erakutsi zuten lagunarteko behar komunikatiboak euskara hutsez estaltzeko baliabideak badituztela, erdarara jo beharrik gabe, eta hori ez da ohikoa euskaldunen artean (Bereziartua Arruabarrena eta beste 2023). Hala nola beste baten hitzak ekartzeko, emozioekin edota erreakzioekin (balorazioekin) lotutako adierazpenak egiteko, hizkera informaltzeko edo umore puntua sartzeko, beste gai batera salto egiteko, solaskideak edukira ekartzeko eta betegarrietarako edo indargarrietarako euskara erabiltzen dute maiz. Ordea, batzuetan erdara ere erabiltzen dute, erdaraz ekarriz beste batek esandakoa, indargarriak edo betegarriak erdaraz esanez, etab. Adibide gehienak etiketa bidezkoak dira, baina badaude esaldi barruko zenbait adibide. Oro har, jaso diren adibideek bat egiten dute KAren erabilerarako errazenak (Lantto 2023) diren ekoizpenekin eta espero izatekoa zenarekin: diskurtso markatzaileak, esamoldeak eta izenak dira jasotako asko. Era berean, etxetik euskaldunei KA adibide gehiago eta askotarikoagoak (esaldi barrukoak eta etiketa bidezkoak) jaso zaizkie eta etxetik erdaldunei KAren erabilera periferikoagoa (etiketa bidezkoa). Horrek ez du bat egin hasieran aurreikusitakoarekin, izan ere, lan honetako etxetik euskaldun askori euskararen aldeko gaitasun desorekatua aurreikusi zaie, eta, beraz, erdara diskurtso berera sartzeko abilezia edota malgutasun hain handirik ez. Aurreikuspena bete ez izana azal daiteke etxetik euskaldun horiek uste baino erdara gaitasun altuagoa (eta, beraz, uste baino gaitasun orekatuagoa) dutela uste izanez edo ideologia garbizaleak etxetik erdaldunei gehiago eragiten diela pentsatuz edo adinaren eraginagatik, lagin honetako etxetik euskaldunak, oro har, etxetik erdaldunak baino gazteagoak baitira (ikus 2. taula) (Lantto 2015).

Parte-hartzaile hauek (oso nagusiki) euskaraz ari dira hizketan eta beraz, kasu honetan, KAren erabilerak ez du euskarari eusteko estrategia gisa balio (Gardner Chloros 2009), eta gehiago ikusten dute euskara alboratzeko arrisku gisa (Lantto 2023).

Amaitzeko, lan honen emaitzak zenbait mugaren barruan ulertu behar dira:

Lehenik, emaitza kuantitatiboak KAren erabilera aitortuari buruzkoak dira, eta hiztunek beren hizkerari buruz duten irudiaren isla gisa ere irakur daitezke, ez soilik erabileraren neurri gisa.

Bigarrenik eta analisiei dagokienez, aldagai bakoitzaren eta KAren erabilera-maiztasun aitortuaren arteko lotura banaka aztertu da, proba ez-parametrikoen bidez, arloko beste lan batzuetan egin izan den bezala. Ondorioz, ez da neurtu aldagai bakoitzaren eragin erlatiboa.

Hirugarrenik, zati kualitatiboa esploratzailea da, zazpi parte hartzailekoa, eta KA adibideak jasotzeko ez da berariazko irizpiderik zehaztu, mailegu-KA banaketari buruzko eztabaida ekidin da eta ez dira ekoizpenak kuantifikatu.

Muga horiek etorkizuneko ikerketarako zenbait ildo iradokitzen dituzte.

Muga horiek gorabehera, lan honek bi ekarpen nagusi egiten ditu. Batetik, erakutsi du KAren erabilera aitortua euskaldun-profil guztietan dagoela hedatuta, eta aldagai soziolinguistikoekin dituen loturak ahulak direla. Bestetik, KA gutxi edo batere ez aitortzen dutenen lagunarteko jardunean ere KA agertzen dela erakutsi du, batez ere diskurtso-markatzaileen eta errotutako esamoldeen bidez, eta, aldi berean, hiztun horiek euskara hutsez aritzeko baliabide ugari dituztela.



Bibliografia

AIESTARAN IPARRAGIRRE, Maddi (2023). Beasaingo gazte hizkera aztergai, testuinguruaren eragina kode alternantzian. Gradu amaierako lana, Euskal Herriko Unibertsitatea. ADDI. http://hdl.handle.net/10810/67477

ALDALBAHY, Kholood Khalid (2022). «The relationship between code-switching and the level of language proficiency in the second language of Saudi female students», Arab World English Journal 13 (4): 309-324. https://dx.doi.org/10free.24093/awej/vol13no4.20

ALDEKOA DÍEZ, Ana (2020). Hizkuntzen irakaskuntza bateraturantz: ahozko azalpenaren didaktika eleaniztuna Derrigorrezko Bigarren Hezkuntzan. Doktore-tesia, Euskal Herriko Unibertsitatea. ADDI. https://addi.ehu.es/handle/10810/49181

ALONSO AMEZUA, Idurre, BEREZIARTUA ARRUABARRENA, Aritz, MENTXAKATORRE ODRIOZOLA, Jon eta LASA AGIRREZABAL, Xabier (2025). «Lagunarteko hizkera langai ikastolan: bi ikasturteko esku-hartzearen inplementazioa eta emaitzak», Euskera Ikerketa Aldizkaria 70 (2): 229-260. https://doi.org/10.59866/eia.v2025i10.307

ALTUNA RAMÍREZ, Jaime (2023). Hizkuntzaren funanbulistak Hizkuntza-sozializazioa kirol eremuan adin eta generoan ardaztuta. Doktore-tesia, Euskal Herriko Unibertsitatea. ADDI. https://addi.ehu.eus/handle/10810/62640

AMONARRIZ GORRIA, Kike. (2018). Gazteen euskara erabilera: hizkuntza kalitatea. Asmoz Fundazioa eta Euskal Herriko Unibertsitatea.

AMORRORTU, Estibaliz, ORTEGA, Ane eta GOIRIGOLZARRI, Jone (2020). «Euskal hiztun berri gazteak muda-prozesuan: ekintza-ikerketa baten behin-behineko emaitzak», Fontes Linguae Vasconum 50 urte: ekarpen berriak euskararen ikerketari = nuevas aportaciones al estudio de la lengua vasca: 47-61. Nafarroako Gobernua. https://doi.org/10.35462/fontes50urte.3

BARRIOS, Mikel, OSA, Erramun, MUÑOA, Inma, ELORZA, Itziar eta BOAN, Kristina (2008). Zenbait orientabide erregistroen trataeraz. Jagon 6. Euskal Herriko Ikastolen Konfederazioa eta Euskaltzaindia.

BEREZIARTUA ARRUABARRENA, Aritz, GUIRADO IRASUEGI, Odei eta ALONSO AMEZUA, Idurre (2023). «Lehen Hezkuntzako haurren lagunarteko hizkera aisialdian: erdaren eragina bat-bateko adierazkortasunean», Euskera Ikerketa Aldizkaria 68 (2): 11-39. https://doi.org/10.59866/eia.v2i68.263

BRDAREVIĆ-ČELJO, Amna, ahmetović, Emnijeta eta Bajić, Enisa (2021). «Variation in attitudes towards codeswitching and codeswitching frequency among multilingual speakers», Journal of Multilingual and Multicultural Development 45 (5): 1493-1508. https://doi.org/10.1080/01434632.2021.1983580

BULLOCK, Barbara E. eta TORIBIO, Almeida Jacqueline (2009). The Cambridge handbook of linguistic code-switching. Cambridge University Press.

CAMPOS URALDE, Yanire (2017). Propuesta de unificación terminológica para las funciones pragmáticas del code-switching. Gradu amaierako lana, Euskal Herriko Unibertsitatea. ADDI. https://addi.ehu.es/handle/10810/23689

CHRISSUNDAY, Juvrianto (2016). People’s language attitude in sociolinguistics. State University of Makassar.

CID ABASOLO, Karlos. (2014). «Hibridismo lingüístico en la Vasconia peninsular: influjo de la lengua castellana en la lengua vasca», Revista de Lenguas y Literaturas Catalana, Gallega y Vasca 19: 247-266. https://doi.org/10.5944/rllcgv.vol.19.2014.13768

ELORDUI, Agurtzane (2016). «Elebakartasunetik heteroglosiara: Gaztea Irratia, bernakulizazioa gazte komunikabideen diseinu sozioestilistikoan», Uztaro 97: 31-52. https://doi.org/10.26876/uztaro.97.2016.3

ELORDUI, Agurtzane (2019). «Jon Gotzon Aldaparena, estilizazio parodikoaren bidez ‹benetako› euskalduntasunaren mugak hausten», in Irantzu, Epelde Zendoia, Oroitz, Jauregi Nazabal (arg.), Bihotz Ahots. M. L. Oñederra irakaslearen omenez. Euskal Herriko Unibertsitatea.

EPELDE, Irantzu eta OYHARÇABAL, Beñat (2010). «Perpaus barneko hizkuntza lerratzeak (HL) ekialdeko euskal elebidunetan», Anuario del Seminario de Filología Vasca «Julio de Urquijo». Asjuren gehigarriak 52: 55-64. https://doi.org/10.1387/asju.9869

ETXABE IRIBAR, Amets (2005). Kode-alternantzia lagun arteko gazte-hizkeran. Graduondoko amaierako lana. Hiznet Hizkuntza Plangintza graduondokoa. Asmoz Fundazioa eta Euskal Herriko Unibertsitatea. https://hiznet.asmoz.org/wp-content/uploads/2018/10/AmetsEtxabe.pdf

FERNANDEZ SAN MARTÍN, Jon (2019). «Ondarroako nerabeen hizkuntza ohiturak sare sozialetan. Kode alternantzia eta erregistroak», Bat Soziolinguistika Aldizkaria 113 (4): 41-85. https://bat.soziolinguistika.eus/produktua/ondarroako-nerabeenhizkuntza-ohiturak-sare-sozialetan-kode-alternantzia-eta-erregistroak/

GARDNER-CHLOROS, Penelope (2009). Code-switching. Cambridge University Press.

GOIKOETXEA, Garikoitz eta IURREBASO BITERI, Iñaki (2025). Esnatu ala hil. Euskararen oraina eta geroa, diagnostiko baten argitan. Elkar.

GOIRIGOLZARRI GARAIZAR, Jone, CARRAMIÑANA MIRANDA, Idoia, ORTEGA

ETCHEVERRY, Ane eta ETXANIZ BARRIO, Josune. (2018). Eta gazteak Bilbon euskaraz, zergatik ez? Gazteen euskararen erabileraren azterketa Bilbon. Eusko Ikaskuntza.

HAN, Xuran, LI, Wei eta FILIPPI, Roberto (2022). «The effects of habitual code-switching in bilingual language production on cognitive control», Bilingualism: Language and Cognition 25 (5): 869-889. https://doi.org/10.1017/S1366728922000244

IBARRA MURILLO, Orreaga (2011). «Sobre estrategias discursivas de los jóvenes vascohablantes: causas que motivan el cambio de código», Oihenart: Cuadernos de Lengua y Literatura 26: 277-298. https://www.eusko-ikaskuntza.eus/eu/argitalpenak/sobre-estrategias-discursivas-de-los-jovenes-vascohablantes-causas-que-motivanel-cambio-de-codigo/art-21527/

IBARRA MURILLO, Orreaga (2014). «Tipología y pragmática del code-switching vasco-castellano en el habla informal de jóvenes bilingües», Lapurdum. Euskal Ikerketen Aldizkaria| Revue d›études basques| Revista de Estudios Vascos| Basque Studies Review 18: 23-40. https://doi.org/10.4000/lapurdum.2485

IBARRA MURILLO, Orreaga (2020). «Hizkuntza praktikak «online», Nafarroako Unibertsitate Publikoko ikasle euskaldunen artean», Revista Internacional de los Estudios Vascos= Eusko Ikaskuntzen Nazioarteko Aldizkaria= Revue Internationale des Ètudes Basques= International Journal on Basque Studies, RIEV 65 (1): 34-71.

IGARTZABAL BIDEGAIN, Iñigo (2014). «Kode-alternantzia eta hizkuntza ohiturak Gabiriako bi belaunalditan», Bat Soziolinguistika Aldizkaria (3-4): 92-93. https://soziolinguistika.eus/files/I%C3%B1igo%20Igartzabal.pdf

IRIONDO, Alejandra (2017). «Kode-alternantzia elebidun gazteetan: DS nahasiak», Gogoa 16: 25-56. https://doi.org/10.1387/gogoa.18646

IURREBASO BITERI, Iñaki (2023). Hizkuntza gutxituen jarraipena, ordezkapena eta indarberritzea neurtzeko demolinguistikazko tresna metodologikoak garatzen. Euskal Herrirako aplikazio praktikoa. Doktore-tesia, Euskal Herriko Unibertsitatea. ADDI. https://addi.ehu.es/bitstream/handle/10810/60061/TESIS_IURREBASO_BITERI_I%c3%91AKI.pdf?sequence=1&isAllowed=y

JIMÉNEZ, Diego eta JIMÉNEZ, Alfredo (2015). «Estudio del code-switching en la música actual: Repercusiones socioeconómicas de los fenómenos lingüísticos», e-AESLA 1. https://cvc.cervantes.es/lengua/eaesla/pdf/01/28.pdf

KINTANA MORCILLO, Maddi (2025). «BAM (Baiona-Angelu-Miarritze) eremuko eta inguruetako gazteen euskarazko hizkera arrunta», Euskera Ikerketa Aldizkaria 70 (2): 189-228. https://doi.org/10.59866/eia.v2025i10.305

LANTTO, Hanna (2012). «Grammatical code-switching patterns of early and late Basque-Spanish bilinguals», Sociolinguistic Studies 6 (1): 21-43. https://doi.org/10.1558/sols.v6i1.21

LANTTO, Hanna (2015). «Code-switching in Greater Bilbao: A bilingual variety of Colloquial Basque». Doktore-tesia, Helsinkiko Unibertsitatea. Helda. https://helda.helsinki.fi/items/17177fa1-284e-4f6e-9b08-20925929c5be

LANTTO, Hanna (2016). «Conversations about code-switching: contrasting ideologies of purity and authenticity in Basque bilinguals’ reactions to bilingual speech», Multilingua 35 (2): 137-161. https://doi.org/10.1515/multi-2015-0040

LANTTO, Hanna (2018). «New Basques and code-switching: Purist tendencies, social pressures», in New speakers of minority languages: Linguistic ideologies and practices. Palgrave Macmillan.

LANTTO, Hanna (2022). «Analogy and similarity as a resource in new speaker styles of Basque», International Journal of Bilingualism 26 (5): 639-655. https://doi.org/10.1177/13670069221110398

LANTTO, Hanna (2023). «Code-switching». In Rik van Gijn, Hanna Ruch, Max Wahlström eta Anja Hasse (arg.), Language contact: Bridging the gap between individual interactions and areal patterns. Language Science Press.

LERMAN, Aviva, PAZUELO, Lia, KIZNER, Lian, BORODKIN, Katy eta GORAL, Mira (2019). «Language mixing patterns in a bilingual individual with non-fluent aphasia», Aphasiology 33 (9): 1137-1153. https://doi.org/10.1080/02687038.2018.1546821.

LOYER, R. (2021). Fenómenos lingüísticos en la música reggaetón. Eastern Mennonite University (EMU). https://emu.edu/academics/academic-and-creative-excellence/docs/2021_posters/Research%20Poster%20-%20Rachel%20Loyer.pdf

MAD’AROVÁ, Slávka (2020). «Use and perception of code switching by students and instructors in the second language classroom in the US», Onomázein 48: 150-177. https://doi.org/10.7764/onomazein.48.07.

MUNARRIZ-IBARROLA, Amaia eta EZEIZABARRENA, María-José (2012). «Language dissociations across grammatical components in bilingual aphasia: the case of a Spanish-Basque chronic aphasic», Procedia-Social and Behavioral Sciences 61: 210-211. https://doi.org/10.1016/j.sbspro.2012.10.152

MUNARRIZ-IBARROLA, Amaia, EZEIZABARRENA, María-José, ARRAZOLA, Varun DC eta PARAFITA COUTO, Maria Carmen. (2022). «Gender assignment strategies and L1 effects in the elicited production of mixed Spanish-Basque DPs», Linguistic Approaches to Bilingualism 12 (6): 778-815. https://doi.org/10.1075/lab.20016.mun.

MUÑOA BARREDO, Inma (2002). «Zergaitik eta zertarako erabiltzen ditugu euskara eta gaztelera solasaldi berean? Kode-aldaketaren funtzio pragmatikoak», Bat: Soziolinguistika Aldizkaria 42: 53-63. https://bat.soziolinguistika.eus/produktua/zergaitik-eta-zertarako-erabiltzen-ditugu-euskara-eta-gaztelera-solasaldi-berean/

OKTAVIA, Diana eta TRISNAWATI, Winda (2020). «The code switching and English language proficiency performed by students in learning English as a foreign language at STKIP-MB», in 7th International Conference on English Language and Teaching (ICOELT 2019). Atlantis Press.

ORTEGA, Ane, AMORRORTU, Estibaliz, GOIRIGOLZARRI, Jone eta URLA, Jacqueline (2016). Euskal hiztun berriak: esperientziak, jarrerak eta identitateak. Deustuko Unibertsitatea.

PARAFITA COUTO, M.C., DEUCHAR, M. eta FUSSER, M. (2015a). «How do Welsh-English bilinguals deal with conflict? Adjective-noun or-der resolution», in

G. Stell eta K. Yakpo (arg.), Code-switching between structural and sociolinguistic perspectives. De Gruyter.

PARAFITA COUTO, M.C., MUNARRIZ-IBARROLA, A., EPELDE, I., DEUCHAR M. eta OYHARÇABAL, B. (2015b). «Gender conflict resolution in Spanish–Basque mixed dps», Bilingualism: Language and Cognition 18 (2): 304-323. doi:10.1017/s136672891400011x.

PARDINA ARENAZA, Ainhoa (2022). «D ereduan euskaldundutako Lizarrako hiztun berri gazteen euskararen erabilera», Bat: Soziolinguistika Aldizkaria 122: 235-261.

PÉREZ GONZÁLEZ, Mikel (2022). Kode-alternantziaren erabilera eta jarrerak euskara-gaztelania elebidun gazteengan. Master amaierako lana, Euskal Herriko Unibertsitatea.

PÉREZ GONZÁLEZ, Mikel (2024). Euskaldunen euskara-gaitasunaren eragina euskara-gaztelania kode-alternantziaren erabileran. Lan monografikoa. Euskaltzaindia.

POPLACK, Shana (1980). «Sometimes I’ll start a sentence in Spanish y termino en español: Toward a typology of code-switching», Linguistics 18: 581-618. http://dx.doi.org/10.1515/ling.1980.18.7-8.581.

PORTAL MOLINERA, Ainhoa (2022). Eremu erdalduneko gazteak eta kode-alternantzia: arrazoiak eta pertzepzioak. Gradu amaierako lana, Deustuko Unibertsitatea.

RIOBOO AZKUE, Unai (2025). Herriko gazteak ikerlari. Larrabetzuko 14-17 urte bitarteko gazteen hizkuntza-errealitateak eta hausnarketak, ahalduntzeko proposamenak eta udalerri euskaldunetarako teknika-proposamena. Udalerri Euskaldunen Mankomunitatea. https://www.2022.uema.eus/wp-content/uploads/2025/11/Herriko-gazteak-ikerlari_UnaiRioboo_2025.pdf

RODRIGO LORENZO, Irati (2020). Euskara-gaztelania elebidunen kode-alternantzia: gazteentzako euskal irratsaio baten analisia. Gradu amaierako lana, Euskal Herriko Unibertsitatea. ADDI. https://addi.ehu.es/bitstream/handle/10810/48420/GrAL_Rodrigo.pdf?sequence=2&isAllowed=y

TORRALBA-RUBINOS, Claudia María (2023). «Egun on, señoras y señores parlamentarios. Hizkuntzen alternantzia Eusko Legebiltzarrean», in Olatz Arbelaitz Gallego, Ainhoa Latatu Nuñez, Elixabete Perez Gaztelu (arg.), V. IkerGazte. Nazioarteko Ikerketa Euskaraz. Kongresuko artikulu bilduma. Giza Zientziak eta Artea: 19-26. https://doi.org/10.26876/ikergazte.v.01.02

URIA, Larraitz, ALEGRIA, Iñaki eta CORRAL, Ander (2017). «Kode-alternantzia aztertzeko hizkuntza-teknologien ekarpena», BAT Soziolinguistika Aldizkaria 104: 159-178. https://soziolinguistika.eus/files/uria_et_al_104.pdf

URIARTE ORBAÑANOS, Endika (2024). «Ergatiboaren erabilera euskaragaztelania kode-alternantzian: kasu-azterketa bat», Euskera Ikerketa Aldizkaria 69 (1): 207-252. https://doi.org/10.59866/eia.v1i69.279

VOLTERRA, Virginia eta TAESCHNER, Traute (1978). «The acquisition and development of language by bilingual children», Journal of Child Language 5: 311-326.

ZULAIKA IJURKO, Esther (2019). «Kode-aldaketaren tipologia euskal gazteen txatetan», Fontes Linguae Vasconum 128: 339-357. https://doi.org/10.35462/FLV128.1



____________

1 Lan hau Pérez Gonzálezen aurreko lanetako zenbait akats zuzentzeko edo ideia osatzeko ere baliatu da.

2 Batzuetan posible da bi KA mota horien artean desberdintzea zaila izatea (Cid 2014).

3 Pérez Gonzálezen lan batzuetan iradoki da Lanttoren lanetan (2015) esaten dela etxetik erdaldunak direnek etxetik euskaldunek baino KA gehiago erabiltzen dutela. Irakurketa zuzena alderantzizkoa da: Lanttok frogatu zuen etxetik euskaldunak zirenek KA gehiago erabili zutela etxetik erdaldunak zirenek baino.

4 Efektuaren tamaina (V): txikia: 0,1-0,3; ertaina: 0,3-0,5; handia: 0,5 <.

5 Parte-hartzaileen euskarazko eta gaztelaniazko mintzamen-gaitasunen artean ez da korrelaziorik antzeman. Hau da, parte-hartzaileek euskara-maila altuagoa edo baxuagoa izateak ez du esan nahi gaztelania-maila altuagoa edo baxuagoa izango dutenik.

6 Sei ardatz nagusi aipatzen dira hizkuntzen osasun-egoera neurtzeko: hizkuntza-gaitasuna, erabilera(k), jarrerak-motibazioak-atxikimendua, hizkuntza-bilakaera, transmisioa-sozializazioa, lurralde-nagusitasuna.

7 Datuen babesari eta tratamenduari dagokienez, galdetegi-erantzunak eta grabaketak partehartzaileen baimenekin batera jaso dira.

8 Lan honetako emaitzetan udalerriak bi gune soziolinguistikotan banatu dira: ingurune euskaldunagoa eta ingurune erdaldunagoa, euskararen ezagutza-mailaren arabera: ingurune euskaldunagoan biztanleriaren % 50 baino gehiago da euskalduna eta ingurune erdaldunagoan biztanleriaren % 50 baino gutxiago.

9 Efektuaren tamaina (r): efektu txikia: 0,1; efektu ertaina: 0,3; efektu handia: 0,5.

10 Esanguratasun-mailak: txikia: p < 0,05; ertaina: p < 0,01; handia: p < 0,001.

11 Mediana: 4; moda: 5; desbideratzea: 1,25.

12 Mediana: 2; moda: 1; desbideratzea: 1,49.

13 Mediana: 3; moda: 2; desbideratzea: 1,20.

14 Mediana: 4; moda: 4; desbideratzea: 0,382.

15 Efektuaren tamaina (ε²): efektu txikia: 0,01-0,05; efektu ertaina: 0,06-0,13; efektu handia: 0,14tik gora.

16 Azaldu nahi den baliabidea baino ez da nabarmendu beltzez; hori dela eta, adibide batzuetan beltzez nabarmendu ez diren erdarazko beste elementu batzuk ere ageri dira. Bestalde, KAren eta maileguaren arteko mugari buruz adostasunik ez dagoenez eta biak continuum batean kokatzea proposatu izan denez (Lantto 2023), muga lausoko kasuak (28.-33. adibideak) halakotzat aurkeztu dira, eta Euskaltzaindiaren Hiztegian jasotako zenbait hitz ez dira KAtzat hartu.





AURKIBIDEA


	Nolakoak dira kode-alternantzia erabiltzen ez duten edo gutxitan erabiltzen duten euskaldunak?, PÉREZ GONZÁLEZ, Mikel





Guide


	Cover

	Aurkibidea

	Start





OEBPS/Images/f0039-01.png





OEBPS/Images/f0339-01.png
% 100
% 90
% 80
%70
% 60
% 50
% 40
% 30
% 20
% 10

%0
TKTOK ~ TIKTOK YOUTUBE YOUTUBE MUSIKA  MUSIKA
esp eus esp eus esp eus

Euskara M Gaztelania M Ingelesa





OEBPS/Images/f0129-03.png
« Emakumezkoenak « Gizonezkoensk






OEBPS/Images/f0338-01.png
% 100
% 90
% 80
%70
% 60
% 50
% 40
% 30
%20
% 10

MODERNO MODERNOA

Euskara M Gaztelania Mingelesa MITxinoa M Arabiera





OEBPS/Images/f0120-04.png
Xabier Lete Nazioarteko Poesia
Saria (2011-2021)

mGizonezko idazleak WEmakumezko idazleak






OEBPS/Images/f0334-01.png
FACIL ERRAZA

MEuskra M Gazielania  Mlingelesa  MiTyinoa Ml Arabiera





OEBPS/Images/f0335-01.png
% 100
% 90
% 80
%70
% 60
% 50
% 40
% 30
% 20
% 10
%0

DIFiCIL ZALA

WEuskara W Gaztelania  Miingelesa  MiTvinoa M Arabiera





OEBPS/Images/f0129-02.png
+ Ermekumezkoenzk » Gizonezkoenak






OEBPS/Images/f0243-01.png
Dimentsioa | Konparaketa | p-adj | Esang. r (Efe,k i IRt
tamaina) altuena
LHI etaLH2 | < 0,001 Bai 0,617 LH2
LH1 eta LH4 | < 0,001 Bai 0,629 LH4
LH1etaLH6 | <0,001 | Bai 0,836 LH6
Jariakortasuna
LH2 etaLH4 | < 0,001 Bai 0,827 LH4
LH2 eta LH6 | < 0,001 Bai 0,617 LH6
LH4 eta LH6 1 Ez 0,046 -
LHletaLH2 | 0,042 Bai 0,306 LH2
LH1etaLH4 | 0,039 Bai 0,271 LH4
LH1etaLH6 | 0,307 Ez 0,370 -
Lexikoa
LH2 eta LH4 1 Ez 0,102 -
LH2 eta LH6 1 Ez 0,048 -
LH4 eta LH6 1 Ez 0,049 -






OEBPS/Fonts/dejavuserif-italic.otf


OEBPS/Images/f0244-01.png
LHI etalLH2 | 0,009 Bai 0,359 LH2
LHI eta LH4 | < 0,001 Bai 0,614 LH4
LHI eta LH6 | < 0,001 Bai 0,836 LH6
Sintaxia
LH2 eta LH4 | < 0,001 Bai 0,804 LH4
LH2 eta LH6 | < 0,001 Bai 0,619 LH6
LH4 eta LH6 1 Ez 0,028 -
LHl etalH2 | 0,399 Ez 0,172 -
LHI eta LH4 | < 0,001 Bai 0,615 LH4
LHI etaLH6 | < 0,001 | Bai 0,779 LH6
Kohesioa
LH2 eta LH4 | < 0,001 Bai 0,790 LH4
LH2 eta LH6 | < 0,001 Bai 0,457 LH6
LH4 eta LH6 | 0,001 Bai 0,375 LH4






OEBPS/Images/f0018-01.png
Harreman-mundu bat euskaratik eta cuskaraz: emozioak, hizkera
informala eta aisialdi antolatua oinarri hartuta hezkuntza
formalean eta ez-formalean garatutako esperientziak

Helburu orokorra
Hezkuntza ez-formalaren bitartez eta hizkera informala, aisialdi antolatua eta jarduera ludikoak
erreminta pedagogiko gisa crabiliz, haurrei hizkuntza baliabide informalak ematearckin batera
euskararekiko motibazioa eta atxikimendua sustatu daitekeen aztertzea

Hari-katu Avikals

hizkera informala lantzeko programa

Hezkuntza formala
- Ikastola-testuingurua

Hezkuntza ez-formala
- Egoitza-harreren testuingurua

Hezkuntza formala
- kastola-testuingurua

: 1H gaztelania - Etxe barmuko eta kanpoko espazioak Profila: cuskara 1H. 2H
- Eguneroko aisialdi uncak antolatu Oinarria:
i Oinarrizko emozioak - Komunitatea: egoitza-harrerak saretu - Aisialdia eta ludikotasuna
" Profila: cleaniztuna (1H ezberdinak) - Hizkera informalaren lanketa
- Aisialdia eta ludikotasuna
Hick Oinarria: sistematikoa
- Hizkera informala N 5 N
~Translanguaging Emozional eta Kontzientea - Heziketa soziolinguistikoa

- Heziketa soziolinguistikoa
~Komunitatea

- Oinarrizko emozioak - Komunitatea

- Aisialdia eta ludikotasuna
- Hizkera informalaren eta eguneroko
‘mintzamoldearen lanketa sistematikoa

Ikerketa-lan honetan lehen
hurbilpen bat egiten da

(Guirado ef al. 2025b;

Miguelena et al. 2024)

(Guirado eta Rua 2023)

(Guirado eta Santos 2024;
(Guirado 2025; Guirado er al. 2025a)






OEBPS/Images/f0240-01.png
Jariakortasuna

Lexikoa

Sintaxia -}

Kohesioa -}

Loy

09

Fos

o7

06

-0s

-04

Spearman (r:)





OEBPS/Images/f0241-01.png
Jariakortasuna Lexikoa Sintaxia Kohesioa
LHI 12 (6,5) 3(2,25) 203) 00
LH2 35 22) 803) 503) 00,1)
LH4 159 (64) 29 (18) 25(12) 0,68 (0,81)
LH6 144 (67,5) 37 (12,5) 23 (10) 0,23 (0,15)






OEBPS/Images/f0245-01.png
Ao fptiehe 19

P

4

Jariakortasuna
Lexikoa
Sintaxia
Kohesioa





OEBPS/Images/f0096-01.png
Hizkera-maila

Hizkera-maila zaindua

i
Hiztunak Euskal Buskal
Puskal | Maleguak | ol Maileguak
BA2, BA4, BAS, )
oy wm | v | wm | o
BAIl 8] bl/13] [£1] BYIx]
BA3 81 /131 [3] B3]






OEBPS/Fonts/GoudyOldStyleBT.ttf


OEBPS/Images/f0129-01.png
&

+ Ermekumezkoenzk » Gizonezkoenak






OEBPS/Images/f0286-01.png
Lagunartean euskaraz hitz egiteko trebetasuna

164
20
9301 5400 82, 21 40
—— — —— — —
Apala Oinarrizkoa Tartekoa Altua Aurreratua

BEmakumea ®Gizona [Ez-binarioa [ Ezduterantzunnahi





OEBPS/Images/f0125-01.png





OEBPS/Images/f0120-02.png
Irufieko Udalak antolatutako egile
berrientzako euskarazko literatur
lehiaketa(1988-2022)

Gizonezko idazleak ®Emakumezko idezleak






OEBPS/Images/f0293-01.png
Euskararen

Erdararen

KAren

o erabilera erabilera erabilera | Euskararekdko
lagunartean lagunartean lagunartean a It ;.r;e:m‘;a
(letik Sera) | (letik Sera) | (letik Sera) €
Euskara 445 1,70 2,88 3,92
Euskara cta 3,63 281 327 3,89
gaztelania
Gaztelania 2,94 3,61 3,14 3,13






OEBPS/Images/f0295-01.png
Euskara gait. lagunartean

Apala

Oinarrizkoa

Tartekoa

Altva

Aurreratua

I Ml o s -

KAren erabilera lagunartean





OEBPS/Fonts/GoudyOldStyleBT-boldItalic.otf


OEBPS/Images/f0114-01.png
ALBERDANIAn argitaratutako
olerki-bildumak (1893-2021)

= Gizonezko idezleak = Emakumezko idazleak






OEBPS/Images/f0116-01.png
SUSAn argitaratutako olerki-
bildumak (1983-2022)

 Gizonezko idazlesk mEmakumezko idazleak






OEBPS/Images/f0291-01.png
18-24 urte

25-29 urte

30-34 urte

35-40 urte

41-54 urte

55-67 urte

67 urte baino gehiago

KAren erabilera lagunartean





OEBPS/Images/f0124-02.png
Emakumezko egileak = Gizonezko egileak






OEBPS/Images/f0297-01.png
Fusk Euskararen Erdararen KA
S KAMATEN | orabilera- erabilera- "% | Euskararekiko
Lo gaitasuna | B erabilera s
Hazitokia maiztasuna | maiztasuna atxikimendua
hf-'“_‘fgm; e | e '(“;E"_'f;'ca'; (letik 4ra)
etk 3era) | () etik Sera) | (letik Sera) | ‘1CHKO€™
;";g;'f‘ﬁ‘;;‘; 456 438 172 287 3.90
%E;'O‘f;f;:'c‘}:l‘n 409 3.19 334 3.2 381






OEBPS/Images/f0389-01.png
ELS FUNDADORS
Ut

e






OEBPS/Images/f0040-01.png
OV IR BUSKARP Kol TEY e
ASPERG-ARRTA ZEREAN Eln
ESkeL Ay DEVARYREL nay TE
WTIETERR,





OEBPS/Images/f0332-01.png
Jo0

300

250

200

g

0

EDERRA MAITAGARRIA DIBERTIGARRIA

W Euskara M Gaztelania M ingelesa M Txinoa M Arabiera





OEBPS/Images/title.png
EUSKERA

IKERKETA ALDIZKARIA

2026

712
BILBO
ISSN 0210-1564





OEBPS/Images/f0120-03.png
Lauaxeta Poesia Saria (2012-
2021)

mGizonezko idazleak ® Emakumezko idazleak






OEBPS/Images/f0191-01.png
TN Ropunm

1842 1657 1680 1077 1987 1957 1500 1910 52D 163D 1940 1560 195D 1970 150

res

01 2001 2011 2021





OEBPS/Images/f0193-01.png
Biztanleriaren ehunekoa (%)

100%

Haurrak
(0-14)

Beste hizkuntzak [ Gaztelanla

3
Rl

W Euskara

Gazteak Heldu Heldu  Adinekoak
(1524)  gazteak (25  nagusiak (85<)
39) (40-64)

Adintaldeak

Guztia





OEBPS/Images/f0295-02.png
Euskararen erabilera

KAren erabilera lagunartean






OEBPS/Fonts/GoudyOldStyleBT-italic.ttf


OEBPS/Images/cover.jpg
euskera

IKE RKI"I A Al Dl/K ARIA

REVISTA DE INVESTIGACION REVUE DE REC CH JOURNAL

EUSKERA
ikerketa
aldizkaria

EUSKALTZAINDIA

REAL ACADEMIA DE LA LENGUA VASCA

EUSKERA IKERKETA ALDIZKARIA 2026, 71(2). Bilbo. ISSN 0210-1564





OEBPS/Images/f0115-03.png
MAIATZen argitaratutako olerki-
bildumak (1984-2022)

mGizonezko idazleak mEmakumezko idazleak






OEBPS/Images/f0119-04.png
Irun Hiriko Kutxa Literatura
Sariak (1870-2022)

 Gizonezko idazieak m Emakumezko idazleak






OEBPS/Images/f0341-01.png
B Euskara B Gaztelania





OEBPS/Images/f0201-01.png
Talde

Txanela TX1 Gidatua
txikietan
Lehen Hezkuntzako ikas- | Talde §
Txancla | TX2 | imaterial didaktikoa da, Urtxin- | gyikjetan | C193102
txa proiektuaren jarraipena.
Txanela Tx3 | Natura-, gizarte- eta kultura- Tal‘k Gidatua
ingurunearen ezagutza berma- | handian
tzea du xede.
Txanela | TX4 Talde Gidatua
txikietan
E“E‘;"‘l‘“ EBI hlil{d;n Gidatua
Ikastolak abiarazitako proiektua
Euskaraz EB2 da, plangintza zehatzen bidez | Talde Gidatua
Bizi ikasleen artean euskararen | txikietan
Euskaraz erabilera sustatzeko helburua Talde N
N EB3 | duena. " Gidatua
Bizi xikietan








OEBPS/Images/f0044-01.png
60

40

20

%53,1

%375
%188
%15,6
%3,1
[ 0

|
Ezerereez Pixkabat ~ Ezasko,ezguxi Bai gogotsu  Gogo handiz
egolennaiz  egoten naiz

M 1. Euskararekiko motibazioa jolasaren eta jarduera ludikoen bitartez

B 3. Motibazioa euskaraz hitz egiteko jolasaren eta jarduera ludikoen bitartez





OEBPS/Images/f0046-01.png
50

30

T e

M 6. Eixe barruko euskararen lanketa ludikoan sentitutako lasaitasuna (KA murmiziu)

B 7. Etxeko kanpo-espazioetan jolasen bitartez egindako euskararen lanketan sentitutako lasaitasuna (KA murriztu)





OEBPS/Images/f0366-01.png





OEBPS/Images/f0115-04.png
PAMIELAN argitaratutako olerki-
bildumak (1983-2022)

mGizonezko idazleak mEmakumezko idazleak






OEBPS/Images/f0119-03.png
Emnestina de Champourcin
poesia lehiaketa (1993-2022)

m Gizonezko idazleak
= Emakumezko idazleak






OEBPS/Images/f0116-03.png
% 100
% 90
% 80
% 70
% 60
% 50
% 40
% 30
% 20
% 10

%0
1970-1880 1980-1990 1890-2000 2000-2010 2010-2020

» Emakumezko egileak  m Gizonezko egileak





OEBPS/Images/f0250-01.png
Maila Dimentsioa | KW (H) p Esang. w7
Jariakortasuna 5,519 0,063 Ez 0,271
Lexikoa 4,892 0,087 Ez 0,222
LH1
Sintaxia 6,26 0,044 Bai 0,328
Kohesioa 8,333 0,015 Bai 0,487
Jariakortasuna 1,068 0,586 Ez — 0,016
Lexikoa 2,131 0,255 Ez 0,013
LH2
Sintaxia 2,247 0,325 Ez 0,004
Kohesioa 1,397 0,497 Ez —0,01
Jariakortasuna 5,081 0,079 Ez 0,038
Lexikoa 7,871 0,019 Bai 0,072
LH4
Sintaxia 11,02 0,004 Bai 0,11
Kohesioa 2,751 0,253 Ez 0,009
Jariakortasuna 4,545 0,103 Ez 0,318
Lexikoa 3,045 0,218 Ez 0,131
LH6
Sintaxia 5419 0,066 Ez 0,427
Kohesioa 0,833 0,659 Ez - 0,146






OEBPS/Images/f0329-01.png





OEBPS/Images/f0040-02.png
OSe UVduV'A
o i ‘:w*-'m
k*vgqifFF-z AX u.:: ’i: 'z;
N3 T 8\\5’3“0”91 NN





OEBPS/Images/f0191-02.png
"

12

T e ———

20T
20z
o
120
020z
610z
810z
oz
iz
choz
oz
suz
2z
oz
oloz
600z
007
o0z
w00z
<00z
00z
007
200z
100z
00z
6651
9651





OEBPS/Images/f0253-01.png
Puntuazioa (sintaxia)

60

IS
S

©
3

n
=]

o ol
o
1 2

Kalifikazioa (1 = Oinarrizkoa, 2 = Erdikoa,






OEBPS/Images/f0252-01.png
ol ) r (Bfektu- | Kalifikazio
Maila | Dimentsioa | Konparaketa | p-adj | Esang. tamaina) | altuena
leta2 0,12 Ez 0,517 -
Sintaxia 2etal 0,82 Ez 0,385 -
leta3 0,584 | Ez 0,567 -
LH1
leta2 1 Ez 0,091 -
Kohesioa 2etal 0,140 | Ez 0,495 -
leta3 0,124 | Ez 0,567 -
leta2 0,563 Ez 0,161 -
Lexikoa 2eta3 1 Ez 0 -
leta3 0,771 Ez 0,184 -
LH4
leta2 0,005 | Bai 0,385 2
Sintaxia 2etal 1 Ez 0,052 -
leta3 0,042 | Bai 0,395 3






OEBPS/Images/f0089-01.png
HIZTUNAK
Tkaztegieta Baigorri
Adina [ B ara | Euskaraetxean | Buskara | Buskara ctxean
etvean ikasiak | ez ikasiak | etxean ikasiak | ez ikasiak

2030 IK1 K5 BAL BAS

urte K2 IK6 BA2 BAG
50-60 K3 K7 BA3 BA7

urte IK4 IK8 BA4 BAS






OEBPS/Images/f0116-02.png
ARGITALETXEAK
Orokorra

% 19,5

% 80,5

mGizonezko idazleak mEmakumezko idazleak






OEBPS/Images/f0119-02.png
DK Poesia Saria
(2017-2021)

 Gizonezko idazleak ® Emakumezko idazleak






OEBPS/Images/f0115-02.png
EREINen argitaratutako olerki-
bildumak (1976-2022)

 Gizonezko idazleak m Emakumezko idazleak






OEBPS/Images/f0121-01.png
Xabier Portugal Pasaia Hiria
poesia-lehiaketa (1981-2022)

mGizonezko idazleak ®Emakumezko idazleak





OEBPS/Fonts/GoudyOldStyleBT-bold.ttf


OEBPS/Images/f0120-01.png
Irufia Hiria nazioarteko poesia-
lehiaketa (2016-2022)

mGizonezko idazleak mEmakumezko idazleak






OEBPS/Images/f0124-01.png
100

’??@ S e?m&qh\@@\@m 'L&Q w@m 'v@hw@ 5






OEBPS/Images/f0121-02.png
SARIKETAK

Orokorra

% 30,5

Gizonezko idazleak mEmakumezko idazleak






OEBPS/Images/f0294-01.png
Logunarcko | Puskararen | Erdararen Karen | Buskararckiko
euskara- e & i atxikimendua
itasuna gunartean gunartean SUBATLEAD | () ok dra)
= (letik Sera) | (letik Sera) | (letik Sera)
Apala 1,46 4,69 3,46 3,31
Oinarrizkoa 2 3,56 3,44 3,33
Tartekoa 2,76 3,59 3,06 3,76
Altua 3,55 2,85 3,26 3,83
Aurreratua 4,34 195 2,82 3,93






OEBPS/Images/f0296-01.png
Euskararekiko atxikimendua

0sogute |

Gubi

Nahikoa

Asko

KAren erabilera lagunartean






OEBPS/Fonts/dejavuserif.otf


OEBPS/Images/f0119-01.png
Blas de Otero-Angela Figuera
Poesia Saria (2008-2022)

u Gizonezko idazlesk ®Emekumezko dazieek






OEBPS/Images/f0114-02.png
BALEA ZURIAn argitaratutako
olerki-bildumak (2017-2022)

u Gizonezko idazlesk ®Emekumezko dazieek






OEBPS/Images/f0287-01.png
Tng ne Lagunekin | Euskara- | Erdara- KAren Euskara
. b S Lehen | euskaraz | erabilera | erabilera | erabilera | atxikimendua
Kodea | Adina | Generoa | soriolinguistkoa | | L tharaz | ersbilera | ersbilera | Skimend
s i | gde ||| || (@t
gaitasuna (1-5) (1-5) (1-5) Asko)
Nafartoa Garaia
AN | >67 | Emak. | (ngurune | Euskara |Aurreratua| 5 1 1 Asko
euskaldunagoa)
LAM [ 3034 | Emak. | Bikaia Gingurune | g o | Aureratua | 5 1 1 Asko
cuskaldunagoa)
Lapudi | Euskara
ANI [ 25:29 | Emak. | (inguune | etabeste | Altua 4 1 1 Asko
erdaldunagon) | bat(zuk)
Nafarcoa Garaia
ENE (2529 | Emak. | (ngurane | Euskara | Altua 5 1 2 Asko
cuskaldunagoa)
GOR [5567| Gi | Arbalingurune | G opynia| Aurreratua | 5 1 2 Asko
erdaldunagon)
KAR | 5567 | Gip | Amba(mgune |6l Aureratua | 5 1 2 Asko
erdaldunagoa)
Gipuzkoa
KAX [3540| Emak. | (ingurune | Gaztelania| Aurreratua | 5 1 2 Asko
erdaldunagon)






OEBPS/Images/f0115-01.png
ELKARen argitaratutako olerki-
bildumak (1972-2022)

 Gizonezko idazieak m Emakumezko idazleak






OEBPS/Images/f0290-01.png
el Erdararen | u ren erabilera | Euskararekiko
) ebilera exabilera i
Adina i ez lagu:narlean alxlkl:mendua
(letik Sera) | (letik Sera) | (tetikSera) ety
18-24 3,61 2,64 322 3,86
25-29 3,87 2,44 322 3,86
30-34 403 202 2,98 3,90
35.40 4,06 2,35 339 3,86
4154 3,68 112 3,15 382
55.67 3,80 2,46 2,78 3,89
67 < 3,67 2,58 2,25 3,83






OEBPS/Images/f0292-01.png
Buskararen | Erdararen KAren | g ko
Generoa ezl ezl erabilera | il imendua
lagunartean lagunartean lagunartean (letik 4ra)
(letik Sera) | (letik Sera) | (letik Sera) G
Emakumezkoak 3.93 241 3.18 3.85
Gizonezkoak 3.60 2.70 2.85 3.87






OEBPS/Images/f0023-01.png
Esoitaurreetanararuts cawek sistemn gudem
e ragin rdikataen u: reripoak.
Dibikmazio, diskrimnazos, brrrkar...

Alsialdi antolatua

Hezkuntza
ez-formala





OEBPS/Images/f0331-01.png
% 100
% 90
% 80
%70
% 60
% 50
% 40
% 30
% 20
% 10

%0

FEO ITSUSIA

Euskara M Gaztelania Mlingelesa MTxinoa M Araviera





OEBPS/Images/f0235-01.png
Oinarrizko

Erdiko

Maila

maila maila aurreratua Gt
LH1 7 10 1 18
LH2 12 19 31 62
LH4 20 46 20 86
LH6 4 6 5 15
Guztira 43 81 57 181






OEBPS/Images/f0333-01.png
30
25

20

15

10

-1 [

o | '] | [y mm

BONITO ADORABLE DIVERTIDO

Wcuskara M Gaztelania W ingelesa M Txinoa M Arabiera





OEBPS/Images/f0342-01.png
% 100
% 90
% 80
%70
% 60
% 50
% 40
% 30
% 20
% 10
%0

OBLIGATORIO DERRIGORREZKOA ESCOLAR  ESKOLAKOA

Meuskara M Gazielania M ingelesa





OEBPS/Images/copy.png
euskena






OEBPS/Images/f0200-01.png
HEZKUNTZA- KODEA SAIOAREN DESKRIBAPEN GRABAZIO- | IRAKASKUNTZA-
TESTUINGURUA LABURRA MOTA METODOA
Harrera HI Talde Gidatua
handian
Harrera HZ | Harrera-saioak egunari hasiera h;":lﬂ;, Gidatua
emateko ordu erdiko topaketak
Harrera H3 | dira, egunero egiten direnak, | Talde Gidatua
Zirkuluan eserita, saio hauetan | handian
haurrei ongietorria egiten zaie, | Tylde
Harrera H4 | cqunaren egitura edo jardueren | pandian | C1datua
antolaketa berrikusten dute eta
Harrera Hs | ikasleek ecuren bizipenak | Talde Gidatua
partekatzen dituzte. handian
Harrera H6 Talde Gidatua
handian
akito [ 7 Tle | g omon
librea txikietan
Zirkulazio Talde
librea ZLY | Zirkulazio librea ikasleei aurrez | yikieran | ‘AUtOROMOR
diseinatutako testuinguruen
Zitkulazio 7L3 | artean modu autonomoan Talde Autonomoa
librea mugitzeko aukera eskaintzen | txikictan
Zirkulazio dien proposamen pedagogikoa | Tylde
librea ZL4 | da. Harreraren ostean, 09:30ctik | yikjeran | ‘AUtOROMOR
10:30era bitartean, gauzatzen da
Zitkulazio | ) | Lehen Hezkuntzako 1., 2.eta 3, | Talde |
librea mailetan. txikietan
Zitkulazio | 7 ¢ Talde | L onomon
librea txikietan






OEBPS/Images/f0194-01.png
Al

€200
120z
L
s
e
s
s
e
Lz

100
002
conz
Lo0z

=
a5l
1654
5651
sel
vel
o65h

Urtea





OEBPS/Images/f0196-01.png
Flizkuntza-erablleraren ehunekoa (i)

<

@ Guskaraz @ Erdaraz

N

e
P o

@&@@\@@@@@@0‘“3&‘6&@}@9
P

o s 57 5T

[





OEBPS/Images/f0362-01.png





OEBPS/Images/f0045-01.png
80

%719

%62,5
60
40
%313
20
[ ) o o s
o o3
Ezerere ez Pixkabat ~ Ezaskoezguti  Dexente Asko

W 4. Soziolinguistikatikaren bitartez euskararekiko atxikimenduaren garapena
W 5. Komunitatearen parte sentitzeak euskararekiko ardura

